การจัดการ 

(1) โครงสร้างการจัดการ

 

รายชื่อผู้บริหารหรือผู้มีอำนาจควบคุมของบริษัท

คณะกรรมการบริษัท ประกอบด้วย

1. นายจิรายุ อิศรางกูร ณ อยุธยา ประธานกรรมการ

2. พลอากาศเอกกำธน สินธวานนท์ กรรมการอิสระ

3. นายเสนาะ อูนากูล กรรมการ

4. นายสุเมธ ตันติเวชกุล กรรมการอิสระ

5. นายปรีชา อรรถวิภัชน์ กรรมการอิสระ

6. นายพนัส สิมะเสถียร กรรมการ

7. นายยศ เอื้อชูเกียรติ กรรมการ

8. นายอาสา สารสิน กรรมการอิสระ

9. นายชุมพล ณ ลำเลียง กรรมการ

10. นายธารินทร์ นิมมานเหมินท์ กรรมการอิสระ

11. นายประมนต์ * สุธีวงศ์ กรรมการ

12. นายกานต์ ตระกูลฮุน กรรมการ และกรรมการผู้จัดการใหญ่

นายวรพล เจนนภา เลขานุการคณะกรรมการ

  หมายเหตุ: * นายประมนต สุธีวงศ ไดรับเลือกตั้งเปนกรรมการของบริษัทเมื่อวันที่ 29
  เมษายน 2552

  แทนนายศิววงศ จังคศิริ

ผู้บริหารระดับสูงของเอสซีจี ประกอบด้วย

1. นายกานต์ ตระกูลฮุน กรรมการผู้จัดการใหญ่ เอสซีจี

2. นายรุ่งโรจน์ รังสิโยภาส ผู้ช่วยผู้จัดการใหญ่ เอสซีจี

3. นายชลณัฐ ญาณารณพ กรรมการผู้จัดการใหญ่ เอสซีจี เคมิคอลส์

4. นายเชาวลิต เอกบุตร กรรมการผู้จัดการใหญ่ เอสซีจี เปเปอร์

5. นายปราโมทย์ เตชะสุพัฒน์กุล กรรมการผู้จัดการใหญ่ เอสซีจี ซิเมนต์

6. นายพิชิต ไม้พุ่ม กรรมการผู้จัดการใหญ่ เอสซีจี ผลิตภัณฑ์ก่อสร้าง

7. นายขจรเดช แสงสุพรรณ กรรมการผู้จัดการใหญ่ เอสซีจี ดิสทริบิวชั่น

8. นายดำริ ตันชีวะวงศ์ กรรมการผู้จัดการใหญ่ เอสซีจี การลงทุน

การเข้าร่วมประชุมของคณะกรรมการบริษัทปี 2552 (จำนวนครั้ง)

+-------------------+---------+---------+---------+---------+----------+
| รายชื่อกรรมการบริษัท  | คณะกรรม | คณะ     | คณะกรร  | คณะ     | ป        |
|                   | การบริษัท | กรรมการ | มการบรร | กรรมการ | ระชุมสามัญ |
|                   |         | ตรวจสอบ | ษัทภิบาลแ | พิจารณาผ |          |
|                   | (จำนวน  |         | ละสรรหา | ลตอบแทน | ผู้ถือหุ้น    |
|                   | 12 คน)  | (จำนวน  |         |         |          |
|                   |         | 4 คน)   | (จำนวน  | (จำนวน  | ประจำปี   |
|                   | จำนวนก  |         | 5 คน)   | 3 คน)   | 2552     |
|                   | ารประชุม | จำนวนก  |         |         |          |
|                   |         | ารประชุม | จำนวนก  | จำนวนก  | (จำนวน   |
|                   | ทั้งปี 12  |         | ารประชุม | ารประชุม | 12 คน)   |
|                   | ครั้ง     | ทั้งปี 9   |         |         |          |
|                   |         | ครั้ง     | ทั้งปี 4   | ทั้งปี 6   | เมื่อวันที่   |
|                   |         |         | ครั้ง     | ครั้ง     |          |
|                   |         |         |         |         | 25 มีนาคม |
|                   |         |         |         |         | 2552     |
+-------------------+---------+---------+---------+---------+----------+
| 1. นายจิรายุ        | 12/12   |         |         |         | 1/1      |
| อิศรางกูร ณ อยุธยา   |         |         |         |         |          |
+-------------------+---------+---------+---------+---------+----------+
| 2. พล.อ.อ.กำธน    | 12/12   | 9/9     |         |         | 1/1      |
| สินธวานนท์          |         |         |         |         |          |
+-------------------+---------+---------+---------+---------+----------+
| 3. นายเสนาะ อูนากูล | 12/12   |         | 4/4     |         | 1/1      |
+-------------------+---------+---------+---------+---------+----------+
| 4. นายสุเมธ        | 11/12   | 8/9     | 4/4     |         | 1/1      |
| ตันติเวชกุล          |         |         |         |         |          |
+-------------------+---------+---------+---------+---------+----------+
| 5. นายปรีชา        | 12/12   | 9/9     |         |         | 1/1      |
| อรรถวิภัชน์          |         |         |         |         |          |
+-------------------+---------+---------+---------+---------+----------+
| 6. นายพนัส         | 12/12   |         | 4/4     |         | 1/1      |
| สิมะเสถียร          |         |         |         |         |          |
+-------------------+---------+---------+---------+---------+----------+
| 7. นายยศ          | 11/12   |         |         | 6/6     | 1/1      |
| เอื้อชูเกียรติ         |         |         |         |         |          |
+-------------------+---------+---------+---------+---------+----------+
| 8. นายอาสา สารสิน  | 12/12   |         | 3/4     |         | 1/1      |
+-------------------+---------+---------+---------+---------+----------+
| 9. นายชุมพล ณ      | 10/12   |         |         | 6/6     | 0/1      |
| ลำเลียง            |         |         |         |         |          |
+-------------------+---------+---------+---------+---------+----------+
| 10. นายธารินทร์     | 11/12   | 8/9     | 2/4     |         | 1/1      |
| นิมมานเหมินท์        |         |         |         |         |          |
+-------------------+---------+---------+---------+---------+----------+
| 11. นายประมนต์     | 9/9     |         |         | 4/4     | -        |
| สุธีวงศ์             |         |         |         |         |          |
+-------------------+---------+---------+---------+---------+----------+
| 12. นายกานต์       | 12/12   |         |         |         | 1/1      |
| ตระกูลฮุน           |         |         |         |         |          |
+-------------------+---------+---------+---------+---------+----------+

หมายเหตุ: 1. กรรมการอิสระ จำนวน 5 คน ได้แก่ ลำดับที่ 2, 4, 5, 8 และ 10

2. คณะกรรมการตรวจสอบ จํานวน 4 คน ไดแก ลําดับที่ 2, 4, 5 และ 10

3. คณะกรรมการบรรษัทภิบาลและสรรหา จำนวน 5 คน ได้แก่ ลำดับที่ 3, 4, 6, 8 และ 10

4. คณะกรรมการพิจารณาผลตอบแทน จํานวน 3 คน ไดแก ลําดับที่ 7, 9 และ 11

5. นายประมนต์ สุธีวงศ์ ได้รับเลือกตำแหน่งเป็นกรรมการของบริษัท เมื่อวันที่ 29 เมษายน 2552

แทนนายศิววงศ์ จังคศิริ ซึ่งถึงแก่อนิจกรรม

การเข้าร่วมอบรมหลักสูตรของกรรมการอิสระหลักสูตรใดหลักสูตรหนึ่งตามข้อเสนอแนะของ ก.ล.ต.

ที่จัดโดยสมาคมส่งเสริมสถาบันกรรมการบริษัทไทย (IOD)

+-----------------------+--------------+--------------+---------------+
| รา                    | ห            |              |               |
| ยชื่อกรรมการอิสระของบริษัท | ลักสูตรการอบรม |              |               |
+-----------------------+--------------+--------------+---------------+
|                       | Directors    | Directors    | Audit         |
|                       | C            | A            |               |
|                       | ertification | ccreditation | Committee     |
|                       | Program      | Program      |               |
|                       |              |              | Program       |
|                       | (DCP)        | (DAP)        |               |
|                       |              |              | (ACP)         |
+-----------------------+--------------+--------------+---------------+
|                       |              |              |               |
+-----------------------+--------------+--------------+---------------+
| 1. พล.อ.อ.กำธน        | -            | รุ่นที่ 18 /     | -             |
| สินธวานนท์              |              | 2004         |               |
+-----------------------+--------------+--------------+---------------+
| 2. นายสุเมธ ตันติเวชกุล   | รุ่นที่ 30 /     | -            | รุ่นที่ 11 / 2006 |
|                       | 2003         |              |               |
+-----------------------+--------------+--------------+---------------+
| 3. นายปรีชา อรรถวิภัชน์   | รุ่นที่ 39 /     | -            | รุ่นที่ 11 / 2006 |
|                       | 2004         |              |               |
+-----------------------+--------------+--------------+---------------+
| 4. นายอาสา สารสิน      | -            | รุ่นที่ 5 / 2003 | รุ่นที่ 11 / 2006 |
+-----------------------+--------------+--------------+---------------+
| 5. นายธารินทร์          | -            | -            | -             |
| นิมมานเหมินท์            |              |              |               |
+-----------------------+--------------+--------------+---------------+

คณะกรรมการบริษัท และผู้บริหารระดับสูงของเอสซีจี

คณะกรรมการบริษัท

  กรรมการที่มีอำนาจลงนามผูกพันบริษัท

กรรมการ 2 ท่าน ในจำนวน 5 ท่าน คือ นายเสนาะ อูนากูล หรือนายยศ เอื้อชูเกียรติ หรือนายพนัส สิมะเสถียร หรือ นายประมนต์ สุธีวงศ์ หรือนายกานต์ ตระกูลฮุน ลงลายมือชื่อร่วมกัน

  วาระการดำรงตำแหน่งของกรรมการบริษัท

จำนวนปีที่ดำรงตำแหน่งในแต่ละวาระ

ข้อบังคับของบริษัทได้กำหนดจำนวนปีที่ดำรงตำแหน่งในแต่ละวาระของกรรมการบริษัท เป็นไปตาม พระราชบัญญัติบริษัทมหาชนจำกัด โดยในการประชุมสามัญผู้ถือหุ้นประจำปี กรรมการบริษัทต้องออกจากตำแหน่งจำนวน 1 ใน 3 ถ้าจำนวนกรรมการแบ่งออกให้ตรงเป็น 3 ส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3 ทั้งนี้ กรรมการบริษัทที่จะต้องออกจากตำแหน่งนั้นให้พิจารณาจากกรรมการบริษัทที่อยู่ในตำแหน่งนานที่สุดเป็นผู้ออกจากตำแหน่ง ซึ่งปัจจุบันบริษัทมีกรรมการทั้งสิ้นจำนวน 12 คน แต่ละคนจะดำรงตำแหน่งวาระละ 3 ปี อย่างไรก็ตาม กรรมการบริษัทที่ออกไปนั้นอาจได้รับเลือกตั้งให้ดำรงตำแหน่งอีกก็ได้

จำนวนวาระการดำรงตำแหน่งติดต่อกันของกรรมการ

บริษัทเห็นว่ากรรมการของบริษัททุกคนซึ่งได้รับเลือกตั้งจากที่ประชุมผู้ถือหุ้นต่างเป็นกรรมการที่ทรงคุณวุฒิ มีความรู้ความสามารถในระดับต้นของประเทศ มีคุณธรรมและจริยธรรม ตลอดจนปฏิบัติหน้าที่ได้เป็นอย่างดีตลอดมา และหากที่ประชุมผู้ถือหุ้นยังคงให้ความไว้วางใจ โดยเลือกตั้งกรรมการผู้ทรงคุณวุฒิดังกล่าวเป็นกรรมการของบริษัท ก็ย่อมจะต้องเคารพสิทธิของผู้ถือหุ้น บริษัทจึงไม่ได้มีการกำหนดจำนวนวาระการดำรงตำแหน่งติดต่อกันของกรรมการไว้อย่างชัดเจน

  ขอบเขตหน้าที่ของคณะกรรมการบริษัท

  ให้กรรมการบริษัทมีหน้าที่ดังต่อไปนี้

1.  บริหารกิจการให้เป็นไปเพื่อประโยชน์ที่ดีที่สุดแก่ผู้ถือหุ้น (Fiduciary Duty)
    โดยยึดถือแนวปฏิบัติสำคัญ 4 ประการ คือ

    1.  การปฏิบัติหน้าที่ด้วยความรอบคอบระมัดระวัง (Duty of Care)

    2.  การปฏิบัติหน้าที่ด้วยความซื่อสัตย์สุจริต (Duty of Loyalty)

    3.  การปฏิบัติตามกฎหมาย วัตถุประสงค์ ข้อบังคับ และมติที่ประชุมผู้ถือหุ้น (Duty of
        Obedience)

    4.  การเปิดเผยข้อมูลต่อผู้ถือหุ้นอย่างถูกต้อง ครบถ้วน และโปร่งใส (Duty of
        Disclosure)

2.  กำหนดวิสัยทัศน์ พันธกิจ และนโยบายการดำเนินธุรกิจของเอสซีจี
    เพื่อความมั่นคงและผลประโยชน์ที่ สมดุลและยั่งยืนของทุกฝ่ายที่เกี่ยวข้อง
    รวมทั้งเพิ่มมูลค่าของผู้ถือหุ้นอย่างต่อเนื่อง

3.  พิจารณาแผนการดำเนินงาน และพัฒนาขีดความสามารถของเอสซีจี ให้แข่งขันได้ในระดับสากล

4.  ประเมินผลการดำเนินงานของเอสซีจี และผลการปฏิบัติงานของผู้บริหารระดับสูง

5.  กำกับดูแลและพัฒนาระบบการบริหารความเสี่ยง
    รวมทั้งการกำกับดูแลและพัฒนาบรรษัทภิบาลของเอสซีจี
    เพื่อให้เป็นสู่มาตรฐานที่ยอมรับในระดับสากล

6.  อุทิศตนและเวลาโดยไม่แสวงหาผลประโยชน์แก่ตนเองหรือผู้หนึ่งผู้ใด และไม่ดำเนินการใดๆ
    ที่เป็นการ ขัดแย้งหรือแข่งขันกับผลประโยชน์ของบริษัทหรือเอสซีจี

7.  จัดการองค์กรให้เป็นไปตามกฎหมาย วัตถุประสงค์ ข้อบังคับ
    และมติของที่ประชุมผู้ถือหุ้นด้วยความ ซื่อสัตย์สุจริตและระมัดระวังรักษาผลประโยชน์ขององค์กร

8.  ปฏิบัติตามหลักบรรษัทภิบาลของเอสซีจี และข้อพึงปฏิบัติที่ดีสำหรับกรรมการบริษัทจดทะเบียน
    ตาม แนวทางของตลาดหลักทรัพย์แห่งประเทศไทย
    และคณะกรรมการกำกับหลักทรัพย์และตลาดหลักทรัพย์

9.  เป็นผู้กำกับดูแลและติดตามการวัดผลการดำเนินงานทั้งในระดับกลุ่มธุรกิจ และระดับเอสซีจี
    โดยกำหนดให้มี การรายงานผลการดำเนินงานอย่างสม่ำเสมอ
    รวมทั้งให้นโยบายเพื่อการพัฒนาและปรับปรุงการดำเนินงาน ของธุรกิจ
    ตลอดจนการพัฒนาบุคลากรของเอสซีจี

10. ส่งเสริมให้พนักงานทุกระดับมีจิตสำนึกในจริยธรรมและคุณธรรม
    โดยตระหนักในความสำคัญของระบบ ควบคุมและตรวจสอบภายใน
    เพื่อลดความเสี่ยงด้านการทุจริตและการใช้อำนาจอย่างไม่ถูกต้อง รวมทั้ง
    ป้องกันการกระทำผิดกฎหมาย

11. ดูแลผลประโยชน์ทั้งของผู้ถือหุ้นรายใหญ่และผู้ถือหุ้นส่วนน้อยตามสิทธิอย่างเป็นธรรม นอกจากนี้
    ผู้ถือหุ้นยัง สามารถใช้สิทธิในการดูแลรักษาผลประโยชน์ของตน และได้รับข่าวสารอย่างถูกต้อง
    ครบถ้วน โปร่งใส เปิดเผย และสามารถตรวจสอบได้

12. ตระหนักถึงบทบาทหน้าที่ความรับผิดชอบของคณะกรรมการบริษัท เคารพสิทธิของผู้ถือหุ้น
    ปฏิบัติต่อผู้ถือหุ้นและผู้มีส่วนได้เสียอื่นอย่างเป็นธรรม มีความโปร่งใสในการดำเนินงาน
    และมีการเปิดเผยข้อมูลอย่าง ถูกต้องเพียงพอ

13. ประเมินผลการปฏิบัติหน้าที่ของคณะกรรมการบริษัทเป็นประจำทุกปี
    โดยให้มีการประเมินผลการปฏิบัติงาน เป็น 2 แบบ คือ
    ประเมินการปฏิบัติงานโดยรวมของคณะกรรมการบริษัทและคณะอนุกรรมการ (As a Whole)
    และการประเมินตนเองเป็นรายบุคคล (Self-assessment)
    เพื่อนำผลการประเมินมาพิจารณาร่วมกันในคณะกรรมการ บริษัท

14. เข้าร่วมประชุมคณะกรรมการบริษัทและการประชุมผู้ถือหุ้น เว้นแต่ในกรณีที่มีเหตุสุดวิสัย
    โดยกรรมการ
    บริษัทที่ไม่สามารถเข้าร่วมประชุมจะต้องแจ้งให้ประธานกรรมการหรือเลขานุการคณะกรรมการบริษัททราบ
    ล่วงหน้าก่อนการประชุม

ในการปฏิบัติหน้าที่คณะกรรมการบริษัทอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม

นิยามกรรมการอิสระของบริษัท

กรรมการอิสระต้องเป็นกรรมการที่เป็นอิสระจากผู้ถือหุ้นรายใหญ่ ผู้บริหาร และผู้เกี่ยวข้อง โดยต้องมีคุณสมบัติ ดังนี้ 

  1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
  บริษัทร่วม หรือนิติบุคคลที่อาจมีความขัดแย้ง
  โดยให้นับรวมหุ้นที่ถือโดยผู้ที่เกี่ยวข้องกับกรรมการอิสระรายนั้นๆ ด้วย

  2. ไม่เป็นกรรมการที่มีส่วนร่วมในการบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำ ผู้มีอำนาจ ควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน (บริษัทพี่น้อง) หรือนิติบุคคลที่ อาจมีความขัดแย้ง
  ทั้งในปัจจุบันและก่อนเป็นกรรมการอิสระไม่น้อยกว่า 2 ปี

  3. ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลอื่นที่มีความขัดแย้งใน
  ลักษณะที่อาจเป็นการขัดขวางการใช้วิจารณญาณอย่างอิสระของตน
  ทั้งในปัจจุบันและก่อนเป็นกรรมการ อิสระไม่น้อยกว่า 2 ปี ดังนี้

  3.1 ไม่เป็นผู้สอบบัญชี ทั้งนี้ ให้รวมถึงการไม่เป็นผู้ถือหุ้นรายใหญ่
  กรรมการที่ไม่ใช่กรรมการอิสระ ผู้บริหาร หรือหุ้นส่วนผู้จัดการของสำนักงานสอบบัญชีต้นสังกัด

  3.2 ไม่เป็นผู้ให้บริการทางวิชาชีพอื่นๆ เช่น ที่ปรึกษากฎหมาย ที่ปรึกษาทางการเงิน
  ผู้ประเมินราคา ทรัพย์สิน เป็นต้น ที่มีมูลค่าการให้บริการทางวิชาชีพอื่นเกินกว่า 2 ล้านบาทต่อปี
  กับบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้
  ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
  หรือหุ้นส่วนผู้จัดการของผู้ให้บริการวิชาชีพอื่นๆ

  3.3 ไม่ได้รับประโยชน์ทั้งทางตรงและทางอ้อม หรือมีส่วนได้เสีย
  จากการทำธุรกรรมทางการค้าหรือธุรกิจ ได้แก่ รายการที่เป็นธุรกิจปกติ
  รายการเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือ บริการ
  หรือรายการให้ความช่วยเหลือทางการเงินกับบริษัท บริษัทใหญ่ บริษัทย่อย บริษัทร่วม ที่มี
  มูลค่าตั้งแต่ 20 ล้านบาท หรือตั้งแต่ร้อยละ 3
  ของสินทรัพย์ที่มีตัวตนสุทธิของบริษัทแล้วแต่จำนวนใดจะ ต่ำกว่า
  โดยให้นับรวมมูลค่ารายการในระหว่าง 1 ปี ก่อนวันที่มีความสัมพันธ์ทางธุรกิจ ทั้งนี้ ให้รวมถึง
  การไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
  หรือหุ้นส่วนผู้จัดการของผู้ที่มี ความสัมพันธ์ทางธุรกิจดังกล่าว

  4. ไม่มีความสัมพันธ์ทางสายโลหิต
  หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
  รวมทั้งคู่สมรสของบุตรกับผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับ
  การเสนอชื่อเป็นผู้บริหาร หรือผู้มีอำนาจควบคุมของบริษัทหรือบริษัทย่อย

  5. ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่ง เป็นผู้เกี่ยวข้องกับผู้ถือหุ้นรายใหญ่ของบริษัท

  6. สามารถดูแลผลประโยชน์ของผู้ถือหุ้นทุกรายอย่างเท่าเทียมกัน

  7. สามารถดูแลไม่ให้เกิดความขัดแย้งทางผลประโยชน์

  8. สามารถเข้าร่วมการประชุมคณะกรรมการของบริษัทเพื่อตัดสินใจในเรื่องต่างๆ ได้โดยอิสระ

  9.
  ไม่เป็นบุคคลที่มีชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหาร
  ตามข้อบังคับตลาดหลักทรัพย์แห่งประเทศไทย

  10. ไม่เคยต้องคำพิพากษาว่าได้กระทำความผิดตามกฎหมายว่าด้วยหลักทรัพย์และตลาดหลักทรัพย์
  กฎหมายว่า ด้วยธุรกิจสถาบันการเงิน กฎหมายว่าด้วยการประกันชีวิต
  กฎหมายว่าด้วยการประกันวินาศภัย กฎหมายว่าด้วย การป้องกันและปราบปรามการฟอกเงิน
  หรือกฎหมายที่เกี่ยวกับธุรกิจการเงินในทำนองเดียวกันไม่ว่าจะเป็น
  กฎหมายไทยหรือกฎหมายต่างประเทศโดยหน่วยงานที่มีอำนาจตามกฎหมายนั้น ทั้งนี้
  ในความผิดเกี่ยวกับการ กระทำอันไม่เป็นธรรมที่เกี่ยวกับการซื้อขายหลักทรัพย์
  หรือการบริหารงานที่มีลักษณะเป็นการหลอกลวง ฉ้อฉล หรือทุจริต

  11.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  12. หากมีคุณสมบัติตามข้อ 1-11
  กรรมการอิสระอาจได้รับมอบหมายจากคณะกรรมการบริษัทให้ตัดสินใจในการ
  ดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน (บริษัทพี่น้อง)
  หรือ นิติบุคคลที่อาจมีความขัดแย้ง โดยมีการตัดสินใจแบบองค์คณะ (Collective Decision)
  ได้โดยไม่ถือว่า กรรมการอิสระเป็นกรรมการที่มีส่วนร่วมในการบริหารงาน

ในรอบปี 2552 กรรมการอิสระของบริษัททั้ง 5 คน
ไม่มีความสัมพันธ์ทางธุรกิจหรือการให้บริการทางวิชาชีพ
ที่มีมูลค่าเกินกว่าหลักเกณฑ์ที่กำหนดตามประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่

คณะกรรมการตรวจสอบ

คณะกรรมการตรวจสอบ จำนวน 4 คน ประกอบด้วย

1. พล.อ.อ.กำธน สินธวานนท์ ประธานกรรมการตรวจสอบ

2. นายสุเมธ ตันติเวชกุล กรรมการตรวจสอบ

3. นายปรีชา อรรถวิภัชน์ กรรมการตรวจสอบ

4. นายธารินทร์ นิมมานเหมินท์ กรรมการตรวจสอบ

วาระการดำรงตำแหน่งของกรรมการตรวจสอบ

กรรมการตรวจสอบมีวาระอยู่ในตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

ขอบเขตหน้าที่การตรวจสอบ

  ให้กรรมการตรวจสอบมีหน้าที่ดังต่อไปนี้

1.
สอบทานให้มีระบบรายงานทางการเงินและการเปิดเผยข้อมูลในงบการเงินตามมาตรฐานการบัญชีที่กำหนด
โดยกฎหมายอย่างโปร่งใส ถูกต้อง และเพียงพอ

2. ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

3. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่
เหมาะสมและมีประสิทธิผลตามวิธีการและมาตรฐานสากลที่ยอมรับโดยทั่วไป

4. สอบทานให้มีระบบงานเชิงป้องกันและเป็นประโยชน์กับหน่วยงาน
เพื่อเพิ่มประสิทธิภาพและประสิทธิผลใน การปฏิบัติงานให้ดียิ่งขึ้น

5. สอบทานระบบการบริหารความเสี่ยงขององค์กร

6. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่นๆ
ที่เกี่ยวข้องกับ ธุรกิจของบริษัท

7. สอบทานสรุปผลตรวจสอบทุจริตและกำหนดมาตรการป้องกันภายในองค์กร

  8.
  สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายในรายงานทางการเงิน
  การบริหารความเสี่ยง และเสนอแนะการปรับปรุงให้ทันสมัยอยู่เสมอ

  9. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและ ข้อกำหนดของตลาดหลักทรัพย์แห่งประเทศไทย

  10.
  สอบทานให้กรรมการตรวจสอบมีการประเมินผลการปฏิบัติงานของคณะกรรมการตรวจสอบโดยรวมและ
  การประเมินผลการปฏิบัติงานของตนเองเป็นประจำทุกปี

11. สอบทานและให้ความเห็นในการปฏิบัติงานของสำนักงานตรวจสอบและประสานงานกับผู้สอบบัญชี

  12. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าว ต้องลงนามโดยประธานกรรมการตรวจสอบ และมีความเห็นในเรื่องต่างๆ
  ตามข้อกำหนดของตลาดหลักทรัพย์ แห่งประเทศไทย

  13. พิจารณาคัดเลือก เสนอ แต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
  รวมทั้งเสนอ ค่าตอบแทนของผู้สอบบัญชีของบริษัท
  และประเมินประสิทธิภาพการทำงานของผู้สอบบัญชี

14. จัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

15. สอบทานให้มีการประเมินผลการปฏิบัติงานตรวจสอบของสำนักงานตรวจสอบตามมาตรฐานสากล

16. พิจารณาอนุมัติงบประมาณและกำลังพลของสำนักงานตรวจสอบ

17. ให้ความเห็นชอบในการแต่งตั้ง ถอดถอน โยกย้าย
หรือเลิกจ้างผู้อำนวยการสำนักงานตรวจสอบ

18. พิจารณาความเป็นอิสระของหน่วยงานตรวจสอบภายใน
โดยพิจารณาจากการปฏิบัติหน้าที่และรายงานต่างๆ รวมทั้งสายการบังคับบัญชา

19. ปฏิบัติการอื่นใดตามที่กฎหมายกำหนดหรือคณะกรรมการบริษัทจะมอบหมาย

ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเรียก
สั่งการให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น
ร่วมประชุม หรือส่งเอกสารตามที่เห็นว่าเกี่ยวข้องจำเป็น
รวมทั้งแสวงหาความเห็นที่เป็นอิสระจากที่ปรึกษาทางวิชาชีพอื่นใด
เมื่อเห็นว่าจำเป็นด้วยค่าใช้จ่ายของบริษัท
คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะกรรมการบริษัท
คณะกรรมการบริษัทเป็นผู้รับผิดชอบการดำเนินงานของบริษัทโดยตรงต่อผู้ถือหุ้น ผู้มีส่วนได้เสีย
และบุคคลทั่วไป

ความรับผิดชอบของคณะกรรมการตรวจสอบ

1. หลังจากคณะกรรมการตรวจสอบได้รับทราบกรณีที่ผู้สอบบัญชีพบพฤติการณ์อันควรสงสัยว่ากรรมการ
ผู้จัดการ หรือบุคคล
ซึ่งรับผิดชอบในการดำเนินงานของบริษัทกระทำความผิดตามพระราชบัญญัติหลักทรัพย์
และตลาดหลักทรัพย์ มาตรา 281/2 วรรคสอง มาตรา 305 มาตรา 306 มาตรา 308 มาตรา
309 มาตรา 310 มาตรา 311 มาตรา 312 หรือมาตรา 313
ให้คณะกรรมการตรวจสอบดำเนินการตรวจสอบและรายงานผลการ ตรวจสอบในเบื้องต้น
ให้สำนักงานคณะกรรมการกำกับหลักทรัพย์และตลาดหลักทรัพย์และผู้สอบบัญชีทราบ ภายใน 30
วันนับแต่วันที่ได้รับแจ้งจากผู้สอบบัญชี

2. ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่ามีรายการหรือการกระทำ
ดังต่อไปนี้ ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท ให้
คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่
คณะกรรมการตรวจสอบเห็นสมควร

(1) รายการที่เกิดความขัดแย้งทางผลประโยชน์

(2) การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
หรือกฎหมาย ที่เกี่ยวข้องกับธุรกิจของบริษัท

หากคณะกรรมการบริษัทหรือคณะจัดการไม่ดำเนินการให้มีการแก้ไขปรับปรุงภายในเวลาที่คณะกรรมการตรวจสอบกำหนด
กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์ฯ

คณะกรรมการบรรษัทภิบาลและสรรหา

คณะกรรมการบรรษัทภิบาลและสรรหา จำนวน 5 คน ประกอบด้วย

1. นายสุเมธ ตันติเวชกุล ประธานกรรมการบรรษัทภิบาลและสรรหา

2. นายเสนาะ อูนากูล กรรมการบรรษัทภิบาลและสรรหา

3. นายพนัส สิมะเสถียร กรรมการบรรษัทภิบาลและสรรหา

4. นายอาสา สารสิน กรรมการบรรษัทภิบาลและสรรหา

5. นายธารินทร์ นิมมานเหมินท์ กรรมการบรรษัทภิบาลและสรรหา

วาระการดำรงตำแหน่งของกรรมการบรรษัทภิบาลและสรรหา

  กรรมการบรรษัทภิบาลและสรรหามีวาระการดำรงตำแหน่งคราวละ 3 ปี
  เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่ของกรรมการบรรษัทภิบาลและสรรหา

ให้กรรมการบรรษัทภิบาลและสรรหามีหน้าที่ดังต่อไปนี้

  ด้านบรรษัทภิบาล

1.  กำหนดขอบเขตและนโยบายด้านบรรษัทภิบาลของเอสซีจี เพื่อนำเสนอต่อคณะกรรมการบริษัท

2.  เสนอแนะแนวปฏิบัติด้านบรรษัทภิบาลของเอสซีจีต่อคณะกรรมการบริษัท พร้อมทั้งให้คำแนะนำแก่
    คณะกรรมการบริษัทในเรื่องเกี่ยวกับบรรษัทภิบาล

3.  ติดตามดูแลการปฏิบัติงานของคณะกรรมการบริษัทและคณะจัดการ
    ให้เป็นไปตามนโยบายด้านบรรษัทภิบาล ของเอสซีจี

4.  พิจารณาทบทวนแนวปฏิบัติด้านบรรษัทภิบาลของเอสซีจี
    โดยเปรียบเทียบกับบริษัทชั้นนำในระดับสากล และ เสนอแนะต่อคณะกรรมการบริษัท
    เพื่อให้มีการพิจารณาปรับปรุงให้ทันสมัยอย่างต่อเนื่อง

5.  พิจารณาทบทวนความเป็นอิสระของคณะกรรมการบริษัท
    รวมทั้งการมีผลประโยชน์ขัดแย้งที่อาจเกิดขึ้นใน การปฏิบัติหน้าที่

6.  พิจารณาทบทวนความเหมาะสมในการดำรงตำแหน่งกรรมการบริษัทในกรณีที่มีเหตุการณ์การเปลี่ยนแปลงที่
    เกี่ยวข้องกับคุณสมบัติของกรรมการบริษัท

7.  เสนอแนะวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    รวมทั้ง ติดตามและสรุปผลการประเมินให้คณะกรรมการบริษัททราบ
    เพื่อนำข้อมูลมาพิจารณาปรับปรุง ประสิทธิภาพในการปฏิบัติงาน

8.  พิจารณาทบทวนวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    เป็นประจำทุกปี

9.  รายงานความคืบหน้าและผลการปฏิบัติงานต่อคณะกรรมการบริษัททุกครั้งหลังมีการประชุมคณะกรรมการ
    บรรษัทภิบาลและสรรหาอย่างสม่ำเสมอ

10. พิจารณาทบทวนและเสนอแนะต่อคณะกรรมการบริษัทในเรื่องโครงสร้าง หน้าที่
    และความรับผิดชอบ รวมทั้ง แนวปฏิบัติของคณะกรรมการบริษัทและคณะอนุกรรมการ
    พิจารณาทบทวนและเสนอแนะหากมีการเปลี่ยนแปลง ใดๆ เกี่ยวกับข้อบังคับ (Charter)
    ของคณะกรรมการบริษัท และคณะอนุกรรมการชุดต่างๆ ให้เหมาะสมและมีความ
    ทันสมัยอยู่เสมอ

  11. ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

  ด้านการสรรหากรรมการและผู้บริหารระดับสูง

1.  กำหนดคุณสมบัติของบุคคลที่จะดำรงตำแหน่งกรรมการบริษัท
    และกำหนดกระบวนการสรรหากรรมการ บริษัทเพื่อแทนกรรมการที่ครบวาระ
    โดยพิจารณาสรรหากรรมการที่มีคุณสมบัติหลากหลายทั้งในด้านทักษะ ประสบการณ์
    และความสามารถเฉพาะด้าน

2.  พิจารณาสรรหาบุคคลผู้มีคุณสมบัติเหมาะสมมาดำรงตำแหน่งกรรมการบริษัททดแทนกรรมการที่ครบวาระ
    หรือกรณีอื่นๆ เพื่อเสนอให้คณะกรรมการบริษัท และ/หรือ ที่ประชุมผู้ถือหุ้นพิจารณาอนุมัติ

3.  จัดทำแผนสืบทอดตำแหน่งกรรมการผู้จัดการใหญ่ และผู้บริหารระดับสูงของบริษัท
    เพื่อเสนอให้คณะกรรมการบริษัท พิจารณา

4.  ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ ให้คณะกรรมการบรรษัทภิบาลและสรรหามีอำนาจเรียก
สั่งการ ให้ ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้อง มาให้ความเห็น
ร่วมประชุม หรือส่งเอกสารที่เห็นว่าเกี่ยวข้องจำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการบรรษัทภิบาลและสรรหา
อาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการพิจารณาผลตอบแทน

คณะกรรมการพิจารณาผลตอบแทน จำนวน 3 คน ประกอบด้วย

1. นายชุมพล ณ ลำเลียง ประธานกรรมการพิจารณาผลตอบแทน

2. นายยศ เอื้อชูเกียรติ กรรมการพิจารณาผลตอบแทน

3. นายประมนต์ สุธีวงศ์ กรรมการพิจารณาผลตอบแทน

วาระการดำรงตำแหน่งของกรรมการพิจารณาผลตอบแทน

  กรรมการพิจารณาผลตอบแทนมีวาระการดำรงตำแหน่งคราวละ 3 ปี
  เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่ของกรรมการพิจารณาผลตอบแทน

ให้กรรมการพิจารณาผลตอบแทนมีหน้าที่ดังต่อไปนี้

1.  เสนอแนวทางและวิธีการจ่ายค่าตอบแทนให้แก่คณะกรรมการบริษัทและคณะอนุกรรมการชุดต่างๆ
    ที่คณะกรรมการบริษัทแต่งตั้ง ซึ่งรวมถึงโบนัสประจำปี และเบี้ยประชุม

2.  เสนอนโยบายการพิจารณาค่าตอบแทนให้แก่คณะจัดการเอสซีจี (Management Incentive)
    ซึ่งรวมถึงเงินเดือนโบนัสประจำปี
    โดยให้สอดคล้องกับผลการดำเนินงานของบริษัทและผลการปฏิบัติงานของ
    คณะจัดการเป็นรายบุคคล ในกรณีที่เห็นสมควร
    ให้ว่าจ้างบริษัทที่ปรึกษาเพื่อให้คำแนะนำการดำเนินโครงการ

3.  ประเมินผลการปฏิบัติงานของกรรมการผู้จัดการใหญ่
    เพื่อกำหนดค่าตอบแทนก่อนนำเสนอขออนุมัติจากคณะกรรมการบริษัทเป็นประจำทุกปี

4.  ประเมินผลการปฏิบัติงานของคณะจัดการเอสซีจี
    เป็นรายบุคคลตามข้อเสนอของกรรมการผู้จัดการใหญ่ เพื่อกำหนดค่าตอบแทน
    ก่อนนำเสนอขออนุมัติจากคณะกรรมการบริษัทเป็นประจำทุกปี

5.  พิจารณางบประมาณการขึ้นค่าจ้าง การเปลี่ยนแปลงค่าจ้างและผลตอบแทน
    เงินรางวัลประจำปีของคณะจัดการ ก่อนเสนอคณะกรรมการบริษัท

6.  พิจารณาทบทวน ศึกษา
    ติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
    รวมทั้งฝ่ายจัดการ อย่างสม่ำเสมอ เพื่อนำเสนอคณะกรรมการบริษัทอนุมัติ

7.  พิจารณาการจ่ายค่าตอบแทนของคณะกรรมการบริษัทและฝ่ายจัดการ เปรียบเทียบกับบริษัท
    จดทะเบียนชั้นนำอื่นๆ ที่มีการประกอบธุรกิจอย่างเดียวกัน เพื่อให้เอสซีจี
    รักษาความเป็นผู้นำในตลาดธุรกิจอุตสาหกรรมนั้นๆ
    และเพื่อเป็นการสร้างแรงจูงใจในการบริหารงานให้เจริญก้าวหน้า

8.  รายงานความคืบหน้าและผลการปฏิบัติงานต่อคณะกรรมการบริษัททุกครั้งหลังมีการประชุมคณะกรรมการพิจารณาผลตอบแทนอย่างสม่ำเสมอ

9.  ประเมินผลการปฏิบัติหน้าที่ของคณะกรรมการพิจารณาผลตอบแทน
    และรายงานผลการประเมินให้คณะกรรมการบริษัททราบ

10. พิจารณาทบทวนและเสนอแนะหากมีการเปลี่ยนแปลงใดๆ เกี่ยวกับข้อบังคับ (Charter)
    ของคณะกรรมการพิจารณาผลตอบแทนต่อคณะกรรมการบริษัท
    เพื่อขออนุมัติปรับปรุงให้เหมาะสมและมีความทันสมัยอยู่เสมอ

11. ปฏิบัติหน้าที่อื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ให้คณะกรรมการพิจารณาผลตอบแทนมีอำนาจเรียก สั่งการ
ให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น ร่วมประชุม
หรือส่งเอกสารที่เห็นว่าเกี่ยวข้องจำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการพิจารณาผลตอบแทนอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการบริษัททั้ง 12 คน ไม่มีคุณสมบัติต้องห้ามดังนี้

1. ไม่มีประวัติการกระทำความผิดอาญาในความผิดที่เกี่ยวกับทรัพย์ซึ่งได้กระทำโดยทุจริต

2. ไม่มีประวัติการทำรายการที่อาจเกิดความขัดแย้งทางผลประโยชน์กับเอสซีจีในรอบปีที่ผ่านมา

ผู้บริหารระดับสูงของเอสซีจี

ผู้บริหารระดับสูงของเอสซีจีได้รับมอบหมายอำนาจหน้าที่ให้ดำเนินงานภายใต้นโยบาย กลยุทธ์
และเป้าหมายที่คณะกรรมการบริษัทกำหนดไว้
ซึ่งคณะกรรมการบริษัทได้อนุมัติการจัดทำอำนาจดำเนินการในการกำหนดขอบเขตหน้าที่ที่ชัดเจน
เพื่อความโปร่งใสและมีความคล่องตัวในการปฏิบัติงานอย่างเหมาะสม ผู้บริหารระดับสูงทั้ง 8 คน
ไม่มีคุณสมบัติต้องห้ามดังนี้

1. ไม่มีประวัติการกระทำความผิดอาญาในความผิดที่เกี่ยวกับทรัพย์ซึ่งได้กระทำโดยทุจริต

2. ไม่มีประวัติการทำรายการที่อาจเกิดความขัดแย้งทางผลประโยชน์กับเอสซีจีในรอบปีที่ผ่านมา

(2) การสรรหากรรมการและผู้บริหาร

หลักเกณฑ์และวิธีการคัดเลือกบุคคลที่จะแต่งตั้งเป็นกรรมการ

1.  การเสนอชื่อบุคคลให้ที่ประชุมผู้ถือหุ้นเลือกตั้งเป็นกรรมการแทนกรรมการที่ครบรอบออกตามวาระคณะกรรมการบรรษัทภิบาลและสรรหาจะเป็นผู้สรรหาเพื่อเสนอให้คณะกรรมการบริษัทพิจารณาก่อนเสนอที่ประชุมผู้ถือหุ้น
    และเป็นสิทธิของผู้ถือหุ้นทุกรายอย่างเท่าเทียมกันที่จะเสนอชื่อบุคคลอื่น
    ส่วนอำนาจในการพิจารณาเลือกผู้ใดเป็นกรรมการเป็นอำนาจของผู้ถือหุ้น

2.  ในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงได้ในการเลือกตั้งครั้งนั้น
    ให้ที่ประชุมผู้ถือหุ้นเลือกตั้งกรรมการทั้งชุด

3.  ในกรณีที่บุคคลผู้ได้รับการเสนอชื่อเป็นกรรมการมีจำนวนเกินกว่าจำนวนกรรมการที่จะพึงมีได้ในการเลือกตั้งครั้งนั้น
    ให้ใช้วิธีการลงคะแนนเสียงของที่ประชุมผู้ถือหุ้น
    โดยผู้ถือหุ้นมีสิทธิเลือกตั้งบุคคลที่ได้รับการเสนอชื่อเป็นกรรมการได้
    แต่ต้องไม่เกินจำนวนกรรมการที่จะพึงมีได้ในการเลือกตั้งครั้งนั้นและให้เลือกเป็นรายบุคคล
    โดยผู้ถือหุ้นหรือผู้รับมอบฉันทะมีคะแนนเสียงเท่ากับหนึ่งเสียงต่อหนึ่งหุ้น
    สำหรับการลงมติเลือกตั้งบุคคลที่ได้รับการเสนอชื่อเป็นกรรมการแต่ละคน
    ให้บุคคลซึ่งได้รับคะแนนสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานในที่ประชุมลงคะแนนเสียงอีกเสียงหนึ่งเป็นเสียงชี้ขาดเพื่อให้ได้จำนวนกรรมการที่จะพึงมี

ในการเลือกตั้งกรรมการแทนกรรมการบริษัทที่ครบกำหนดออกตามวาระในการประชุมสามัญผู้ถือหุ้นปี
2552 มีกรรมการบริษัทที่ครบกำหนดออกตามวาระจำนวน 4 คน คือ 1) นายเสนาะ อูนากูล 2)
นายพนัส สิมะเสถียร 3) นายอาสา สารสิน และ 4) นายชุมพล ณ ลำเลียง
ตามข้อบังคับของบริษัทกำหนดให้กรรมการบริษัทต้องออกจากตำแหน่งจำนวน 1 ใน 3
โดยให้กรรมการบริษัทคนที่อยู่ในตำแหน่งนานที่สุดเป็นผู้ออกจากตำแหน่ง โดยในการสรรหา
กรรมการบริษัทแต่ละคนได้เสนอชื่อบุคคลที่มีคุณสมบัติเหมาะสมให้คณะกรรมการบรรษัทภิบาลและสรรหาพิจารณา
และในการพิจารณาสรรหา คณะกรรมการบรรษัทภิบาลและสรรหา ซึ่งไม่รวมกรรมการที่มีส่วนได้เสีย
คือ นายเสนาะ อูนากูล นายพนัส สิมะเสถียร และนายอาสา สารสิน ที่ครบรอบออกตามวาระในปี
2552 ได้พิจารณารายชื่อบุคคลที่กรรมการบริษัทแต่ละคนเสนอรวมทั้งสิ้น 5 คน
เป็นกรรมการรายเดิม 4 คน และเป็นผู้ทรงคุณวุฒิภายนอกจำนวน 1 คน ทั้งนี้
คณะกรรมการบรรษัทภิบาลและสรรหาได้มีมติให้เสนอชื่อบุคคลที่มีความเหมาะสม 4 คน คือ 1)
นายเสนาะ อูนากูล 2) นายพนัส สิมะเสถียร 3) นายอาสา สารสิน และ 4) นายชุมพล ณ
ลำเลียง เข้ารับการเลือกตั้งเป็นกรรมการบริษัท ซึ่งที่ประชุมผู้ถือหุ้นเมื่อวันที่ 25 มีนาคม 2552
มีมติด้วยเสียงข้างมากให้ทั้ง 4 คนเดิมเป็นกรรมการของบริษัท

การสรรหาผู้บริหารระดับสูงของเอสซีจี

กระบวนการสรรหาผู้บริหารของเอสซีจี เริ่มจากการคัดเลือกผู้ที่เป็นคนเก่งและดี
เข้ามาร่วมงานโดยมุ่งเน้นรับ คนรุ่นใหม่ที่มีความรู้ความสามารถ (Young Talent)
และพัฒนาสร้างความพร้อมให้ทุกคนมีโอกาสก้าวขึ้นสู่ระดับ ผู้บริหารในอนาคตได้
โดยผ่านขั้นตอนการประเมินพนักงานที่มีศักยภาพสูง (High Potential) ของเอสซีจี ทุกคนจะ
ได้รับการพัฒนาตามแผนที่วางไว้เป็นรายบุคคล (Individual Development Plan)
มีการมอบหมายงานที่ท้าทาย รวมทั้งหมุนเวียนเพื่อเพิ่มทักษะให้รอบรู้ทุกด้าน
ซึ่งการเตรียมบุคลากรของเอสซีจีดังกล่าว ได้ดำเนินการกับ
พนักงานทุกระดับให้มีความพร้อมในการทดแทนกรณีที่มีตำแหน่งว่างลง โดยตำแหน่งผู้บริหารระดับสูง
คณะกรรมการบริษัทจะเป็นผู้พิจารณาคัดเลือกพนักงานที่มีศักยภาพสูงและมีคุณสมบัติเหมาะสมกับตำแหน่งงาน

(3) ค่าตอบแทนของคณะกรรมการและผู้บริหารระดับสูง

  ค่าตอบแทนกรรมการ

  เนื่องจากที่ประชุมสามัญผู้ถือหุ้นครั้งที่ 11 เมื่อวันพุธที่ 24 มีนาคม 2547
  มีมติอนุมัติค่าตอบแทนและโบนัส กรรมการ โดยให้จ่ายค่าตอบแทนรายเดือนให้แก่คณะกรรมการ
  เดือนละ 1,800,000 บาท และให้ไปพิจารณาแบ่งจ่ายกันเอง
  สำหรับโบนัสกรรมการมีมติอนุมัติการจ่ายโบนัสโดยให้คณะกรรมการเป็นผู้พิจารณากำหนดจำนวนเงินที่เหมาะสม
  ทั้งนี้ ไม่เกินร้อยละ 0.5 ของเงินปันผลที่มีการจ่ายให้แก่ผู้ถือหุ้นและให้ไปพิจารณาแบ่งจ่ายกันเอง
  โดยให้มีผลตั้งแต่วันที่ ได้รับอนุมัติจากที่ประชุมผู้ถือหุ้นเป็นต้นไป
  จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น

  การแบ่งจ่ายค่าตอบแทนรายเดือนและโบนัสคณะกรรมการ

  ค่าตอบแทนรายเดือน

  คณะกรรมการบริษัทมีมติให้แบ่งจ่ายค่าตอบแทนรวมให้แก่ ประธานกรรมการ 1.5 ส่วน
  หรือคิดเป็นจำนวนเงิน 216,000 บาทต่อเดือน กรรมการที่เหลืออีก 11 คน ได้รับคนละ 1 ส่วน
  หรือคิดเป็นจำนวนเงิน 144,000 บาทต่อเดือน

โบนัสกรรมการ

คณะกรรมการบริษัทมีมติให้แบ่งจ่ายเงินโบนัสโดยประธานกรรมการได้รับ 1.5 ส่วน
และกรรมการได้รับ คนละ 1 ส่วนของเงินโบนัสตามหลักเกณฑ์ที่ที่ประชุมผู้ถือหุ้นมีมติไว้

  ค่าตอบแทนคณะอนุกรรมการชุดต่างๆ

  []คณะกรรมการบริษัทมีมติให้จ่ายค่าตอบแทนสำหรับคณะอนุกรรมการชุดต่างๆโดยกำหนดค่าตอบแทนประจำ
  (Fixed Fee) และค่าตอบแทนต่อครั้งที่เข้าประชุม (Attendance Fee) ดังนี้

  การคำนวณค่าตอบแทนประธานคณะอนุกรรมการชุดต่างๆ ได้รับ 1.5 ส่วน
  และกรรมการย่อยได้รับคนละ 1 ส่วน

ค่าตอบแทนของคณะกรรมการบริษัทและคณะอนุกรรมการชุดต่างๆ ปี 2552

หน่วย: บาท

  ---------------------------- ---------------- ------------------- ----------------------------- -------------------------- ------------------------ ------------
  รายชื่อกรรมการบริษัท             ค่าตอบแทน                                                                                      โบนัสกรรมการบริษัทที่จ่ายในปี   รวม
                                                                                                                             2552 *                   

                               คณะกรรมการบริษัท   คณะกรรมการตรวจสอบ   คณะกรรมการบรรษัทภิบาลและสรรหา   คณะกรรมการพิจารณาผลตอบแทน                            

  1. นายจิรายุ อิศรางกูร ณ อยุธยา ¹ 2,592,000        -                   -                             -                          5,160,000                7,752,000

  2. พล.อ.อ.กำธน สินธวานนท์ ²    1,728,000        312,000             -                             -                          3,440,000                5,480,000

  3. นายเสนาะ อูนากูล            1,728,000        -                   96,000                        -                          3,440,000                5,264,000

  4. นายสุเมธ ตันติเวชกุล ³        1,728,000        192,000             144,000                       -                          3,440,000                5,504,000

  5. นายปรีชา อรรถวิภัชน์          1,728,000        208,000             -                             -                          3,440,000                5,376,000

  6. นายพนัส สิมะเสถียร           1,728,000        -                   96,000                        -                          3,440,000                5,264,000

  7. นายยศ เอื้อชูเกียรติ           1,728,000        -                   -                             120,000                    3,440,000                5,288,000

  8. นายอาสา สารสิน             1,728,000        -                   84,000                        -                          3,440,000                5,252,000

  9. นายชุมพล ณ ลำเลียง ⁴        1,728,000        -                   -                             158,323                    3,440,000                5,326,323

  10. นายธารินทร์ นิมมานเหมินท์     1,728,000        192,000             72,000                        -                          3,440,000                5,432,000

  11. นายประมนต์ สุธีวงศ์ ⁵        1,161,600        -                   -                             80,267                     584,752                  1,826,619

  12. นายกานต์ ตระกูลฮุน          1,728,000        -                   -                             -                          3,440,000                5,168,000

  รวม                          21,033,600       904,000             492,000                       358,590                    40,144,752               62,932,942

  กรรมการที่พ้นจากตำแหน่งระหว่างปี                                                                                                                          

  1. นายศิววงศ์ จังคศิริ ⁶          325,162          -                   -                             31,549                     2,381,879                2,738,590

  รวม                          21,358,762       904,000             492,000                       390,139                    42,526,631               65,671,532
  ---------------------------- ---------------- ------------------- ----------------------------- -------------------------- ------------------------ ------------

หมายเหตุ: 1. ประธานกรรมการบริษัท

2. ประธานกรรมการตรวจสอบ

3. ประธานกรรมการบรรษัทภิบาลและสรรหา

4. ประธานกรรมการพิจารณาผลตอบแทน

5. นายประมนต์ สุธีวงศ์ เป็นกรรมการบริษัทแทนนายศิววงศ์ จังคศิริ เมื่อวันที่ 29 เมษายน 2552

6. นายศิววงศ์ จังคศิริ ถึงแก่อนิจกรรมเมื่อวันที่ 8 มีนาคม 2552

* โบนัสที่จ่ายให้กรรมการในปี 2552 ประกอบด้วย
โบนัสที่คำนวณจากอัตราเงินปันผลงวดสุดท้ายประจำปี 2551 ที่จ่ายให้แก่ผู้ถือหุ้นเมื่อวันที่ 22
เมษายน 2552 และเงินปันผลงวดระหว่างกาลประจำปี 2552 ที่จ่ายให้แก่ผู้ถือหุ้นเมื่อวันที่ 27
สิงหาคม 2552 ซึ่งแสดงรวมอยู่ในบรรทัด “ค่าตอบแทนกรรมการ” ในงบกำไรขาดทุนรวมของบริษัท

  ค่าตอบแทนผู้บริหาร

  ค่าตอบแทนรวมของผู้บริหารระดับสูง รวม 8 คน ที่ได้รับจากบริษัท ในรูปเงินเดือน โบนัส
  เงินตอบแทนพิเศษ (Variable Pay) และอื่นๆ รวมเป็นเงินทั้งสิ้น 135,470,800 บาท ทั้งนี้
  ในปี 2552
  บริษัทได้จ่ายเงินสมทบกองทุนสำรองเลี้ยงชีพที่สมทบให้ผู้บริหารในฐานะพนักงานของบริษัทจำนวน
  7,305,100 บาท

1. ค่าตอบแทนของกรรมการและผู้บริหารของบริษัทย่อยที่เป็นธุรกิจหลัก (สิ้นสุดวันที่ 31 ธันวาคม
2552)

1.  ค่าตอบแทนของกรรมการเป็นรายบุคคลของบริษัทย่อยที่เป็นธุรกิจหลัก

กรรมการในธุรกิจหลัก ได้แก่ เอสซีจี เคมิคอลส์ เอสซีจี เปเปอร์ เอสซีจี ซิเมนต์ เอสซีจี
ผลิตภัณฑ์ ก่อสร้าง และเอสซีจี ดิสทริบิวชั่น
จะไม่ได้รับค่าตอบแทนสำหรับการดำรงตำแหน่งกรรมการอีก เนื่องจาก
เป็นผู้บริหารของเอสซีจีอยู่แล้ว โดยในแต่ละธุรกิจประกอบด้วยผู้ดำรงตำแหน่งกรรมการดังนี้

2.  ค่าตอบแทนรวมของผู้บริหารบริษัทย่อยที่เป็นธุรกิจหลัก

  1) ค่าตอบแทนที่เป็นตัวเงิน ได้แก่ เงินเดือน โบนัส และเงินตอบแทนพิเศษ (Variable Pay)

  2) ค่าตอบแทนอื่นๆ ได้แก่ เงินสมทบกองทุนสำรองเลี้ยงชีพ

  โดยค่าตอบแทนต่างๆ มีรายละเอียดดังนี้

หน่วย: บาท

  ---- ---------------------------- ------------- ------------- -------------
       บริษัทย่อยที่เป็นธุรกิจหลัก           จำนวนผู้บริหาร   ค่าตอบแทนรวม   ค่าตอบแทนอื่นๆ
                                    (ราย)         ที่เป็นตัวเงิน     

  1.   บริษัทเอสซีจี เคมิคอลส์ จำกัด       8             25,425,719    1,733,640

  2.   บริษัทเอสซีจี เปเปอร์ จำกัด        8             25,753,700    1,890,240
       (มหาชน)                                                  

  3.   บริษัทเอสซีจี ซิเมนต์ จำกัด         6             31,324,200    2,029,800

  4.   บริษัทเอสซีจี ผลิตภัณฑ์ก่อสร้าง จำกัด  7             19,433,325    1,386,000

  5.   บริษัทเอสซีจี ดิสทริบิวชั่น จำกัด      7             18,759,900    1,371,960
  ---- ---------------------------- ------------- ------------- -------------

ทั้งนี้ จำนวนผู้บริหารและค่าตอบแทนของผู้บริหารข้างต้น
ไม่รวมกรรมการผู้จัดการใหญ่ในแต่ละบริษัทย่อยที่เป็นธุรกิจหลัก
เนื่องจากได้รวมอยู่ในจำนวนและค่าตอบแทนของผู้บริหารของบริษัทปูนซิเมนต์ไทย จำกัด (มหาชน)
ตามที่ปรากฏในหัวข้อที่ 3 เรื่องค่าตอบแทนผู้บริหาร

(4) นโยบายการกำกับดูแลกิจการ

เอสซีจีดำเนินธุรกิจด้วยความรับผิดชอบและเป็นธรรม
โดยยึดมั่นในอุดมการณ์ซึ่งได้ถือปฏิบัติสืบเนื่องกันมาเป็นเวลานาน
ภายใต้กรอบของจรรยาบรรณที่ได้มีการพัฒนาให้เหมาะสมกับความเปลี่ยนแปลงทางเศรษฐกิจและสังคมบนพื้นฐานแห่งประโยชน์สุขอย่างสมดุลและยั่งยืน

เอสซีจีถือว่านโยบายด้านบรรษัทภิบาลของเอสซีจีเป็นส่วนหนึ่งของนโยบายการดำเนินธุรกิจ
โดยคณะกรรมการบริษัทได้กำหนดให้มีการติดตามและประเมินผลเป็นประจำทุกปี
และมีการปรับปรุงแก้ไขให้มีความทันสมัย เหมาะสม
สอดคล้องกับสภาวการณ์ทางเศรษฐกิจและสังคมที่เปลี่ยนแปลงอยู่ตลอดเวลา ทั้งนี้
คณะกรรมการบริษัทได้มอบหมายให้คณะกรรมการบรรษัทภิบาลและสรรหา
ทำหน้าที่กำกับดูแลด้านบรรษัทภิบาลของเอสซีจี
ตลอดจนพิจารณาแนวโน้มและความเคลื่อนไหวในระดับสากล อาทิ
หลักปฏิบัติของบริษัทชั้นนำของโลกที่ได้รับการยอมรับในด้านบรรษัทภิบาล
กฎเกณฑ์ของตลาดหลักทรัพย์ชั้นนำของโลก เพื่อเปรียบเทียบกับสิ่งที่ปฏิบัติอยู่
และให้ข้อเสนอแนะในการปรับปรุง
อีกทั้งคณะกรรมการบริษัทยังได้มีการกำหนดให้เรื่องบรรษัทภิบาลเป็นวาระหลักวาระหนึ่งในการประชุมคณะกรรมการบริษัท
นอกจากนี้ เอสซีจีได้จัดทำคู่มือบรรษัทภิบาลเอสซีจี และจรรยาบรรณเอสซีจี
เผยแพร่ให้กับพนักงานควบคู่ไปกับการให้ความรู้ความเข้าใจเกี่ยวกับแนวปฏิบัติที่ถูกต้อง
เพื่อให้พนักงานทุกคนสามารถนำไปใช้เป็นแนวทางในการปฏิบัติงาน
และได้เปิดเผยเนื้อหารายละเอียด
พร้อมทั้งเปิดโอกาสให้ผู้สนใจสามารถศึกษาได้ในเว็บไซต์ของเอสซีจี ที่ www.scg.co.th

เอสซีจีได้มีการปรับปรุงจรรยาบรรณเอสซีจี เมื่อปี 2550 ที่ได้เพิ่มแนวปฏิบัติของแต่ละธุรกิจ
เสริมด้วยตัวอย่าง และกำหนดแนวปฏิบัติที่ชัดเจน รวมถึงการกำหนด Whistleblower Policy
ซึ่งเป็นมาตรการในการคุ้มครองพนักงานที่ร้องเรียน หรือให้ข้อมูลเกี่ยวกับการไม่ปฏิบัติตามกฎหมาย
กฎระเบียบ ข้อบังคับบริษัท และจรรยาบรรณเอสซีจี
โดยมีคณะทำงานกำหนดนโยบายและให้คำปรึกษาเกี่ยวกับการปฏิบัติตามจรรยาบรรณเอสซีจี
คณะทำงานซึ่งมีผู้ช่วยผู้จัดการใหญ่ เอสซีจี เป็นหัวหน้าคณะทำงาน
และมีสมาชิกประกอบด้วยผู้บริหารระดับสูงในหน่วยงานที่มีหน้าที่ดูแลในเรื่องต่างๆ
ที่เกี่ยวข้องกับการปฏิบัติตามจรรยาบรรณเอสซีจี และตัวแทนที่เป็นผู้บริหารระดับสูงในแต่ละกลุ่มธุรกิจ
โดยทำหน้าที่ติดตามผลการดำเนินงาน ตลอดจนให้คำปรึกษาในเรื่องต่างๆ ที่เกี่ยวข้อง
รวมทั้งยังมีสำนักงานตรวจสอบเป็นหน่วยงานรับผิดชอบในภาคปฏิบัติเกี่ยวกับช่องทางในการรับข้อร้องเรียนและ
Whistleblower Policy

ตลอดปี 2552 คณะทำงานฯ ได้มีการติดตามผลการดำเนินงาน การให้ความรู้
และการส่งเสริมการปฏิบัติในเรื่องจรรยาบรรณแก่พนักงานทุกคน ตลอดจนให้คำปรึกษาในเรื่องต่างๆ
ที่เกี่ยวข้องกับจรรยาบรรณเอสซีจี บนเว็บไซต์ “จรรยาบรรณเอสซีจี” และ
“ระบบให้คำปรึกษาจรรยาบรรณ” รวมถึง “ระบบรับข้อร้องเรียนตามแนวทาง Whistleblower
Policy” และได้รายงานต่อคณะกรรมการบรรษัทภิบาลและสรรหาอย่างสม่ำเสมอ ทั้งนี้
เพื่อให้การปฏิบัติตามจรรยาบรรณเอสซีจีดำเนินไปอย่างถูกต้องและสอดคล้องกัน โดยในปี 2552
พบว่ามีพนักงานให้ความสนใจเยี่ยมชมเว็บไซต์จรรยาบรรณเอสซีจีรวมทั้งสิ้น 7,665 ครั้ง
มีสถิติข้อร้องเรียนตาม Whistleblower Policy รวม 11 เรื่อง
ซึ่งได้มีการดำเนินการแล้วเสร็จ 9 เรื่อง และอีก 2 เรื่องอยู่ระหว่างการตรวจสอบ

เอสซีจีเห็นว่าหลักบรรษัทภิบาลเอสซีจี และจรรยาบรรณเอสซีจี
เป็นแนวทางบริหารองค์กรที่มีประโยชน์อย่างยิ่ง
จึงให้ความสำคัญในหลักการและแนวทางปฏิบัติที่เกี่ยวกับความรับผิดชอบและเป็นธรรมต่อผู้มีส่วนเกี่ยวข้องทุกฝ่าย
ดังเช่น การกำหนดอย่างชัดเจนเกี่ยวกับโครงสร้าง องค์ประกอบ หน้าที่ความรับผิดชอบ
ความเป็นอิสระและการปฏิบัติงานของคณะกรรมการบริษัท การเปิดเผยข้อมูลอย่างโปร่งใส
มีระบบการตรวจสอบและการบริหารความเสี่ยงที่รอบคอบ รัดกุม
เพื่อความเชื่อถือและเพิ่มมูลค่าให้แก่ผู้ถือหุ้น ทั้งนี้
ได้เปิดเผยข้อมูลในเรื่องดังกล่าวผ่านช่องทางต่างๆ เช่น ในรายงานประจำปี แบบ 56-1
เว็บไซต์ของตลาดหลักทรัพย์ฯ เว็บไซต์ของเอสซีจี เพื่ออำนวยความสะดวกให้ผู้มีส่วนได้เสียต่างๆ
สามารถเข้าถึงข้อมูลได้ง่าย และหลากหลายช่องทางมากขึ้น

นอกจากนี้ ยังเปิดโอกาสให้ผู้มีส่วนได้เสียต่างๆ มีส่วนร่วมในการเสริมสร้างผลการดำเนินงาน
โดยสามารถเสนอแนะความคิดเห็นผ่านทางอีเมล์ไปยังนักลงทุนสัมพันธ์ (Investor Relations)
ของเอสซีจีที่ invest@scg.co.th ซึ่งข้อเสนอแนะต่างๆ
จะได้รับการรวบรวมกลั่นกรองเพื่อรายงานต่อฝ่ายจัดการเอสซีจี และคณะกรรมการบริษัท
เพื่อทราบและพิจารณาตามลำดับต่อไป

การปฏิบัติตามหลักเกณฑ์การกำกับดูแลกิจการที่ดี

สิทธิของผู้ถือหุ้น (The Rights of Shareholders)

เอสซีจีได้อำนวยความสะดวกให้ผู้ถือหุ้นทุกรายได้รับสิทธิพื้นฐานต่างๆ
ทั้งในฐานะนักลงทุนในหลักทรัพย์ และในฐานะเจ้าของบริษัท
ด้วยวิธีการและมาตรฐานที่เป็นที่ยอมรับและเชื่อถือได้ โดยให้สิทธิในการซื้อ ขาย โอน
หลักทรัพย์ที่ตนถืออยู่อย่างเป็นอิสระ การได้รับส่วนแบ่งผลกำไรจากบริษัท การเข้าร่วมประชุมผู้ถือหุ้น
การเสนอวาระการประชุมล่วงหน้า การเสนอชื่อบุคคลเพื่อเข้ารับการเลือกตั้งเป็นกรรมการบริษัท
การแสดงความคิดเห็นในที่ประชุมอย่างเป็นอิสระ การร่วมตัดสินใจในเรื่องสำคัญของบริษัท เช่น
การเลือกตั้งกรรมการ การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
การแก้ไขหนังสือบริคณห์สนธิ ข้อบังคับของบริษัท ทั้งนี้
ผู้ถือหุ้นทุกคนมีสิทธิออกเสียงตามจำนวนหุ้นที่ถืออยู่ โดยหุ้นแต่ละหุ้นมีสิทธิออกเสียงหนึ่งเสียง
และไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่น

นอกเหนือจากสิทธิพื้นฐานต่างๆ ข้างต้นแล้ว เอสซีจียังได้ดำเนินการในเรื่องอื่นๆ เพิ่มเติม
ที่เป็นการส่งเสริม และอำนวยความสะดวกในการใช้สิทธิของผู้ถือหุ้น ดังนี้

1. ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจอย่างชัดเจน
และทันต่อเหตุการณ์ โดยบาง เรื่องแม้ว่าตามเงื่อนไขของกฎหมายจะไม่ได้บังคับให้ต้องเปิดเผย
แต่ถ้าหากเอสซีจีเห็นว่าเรื่องใดมีความจำเป็นที่ ผู้ถือหุ้นต้องรับรู้
ก็จะแจ้งให้ผู้ถือหุ้นทราบผ่านทางเว็บไซต์ของเอสซีจี และผ่านทางตลาดหลักทรัพย์ฯ

2. ผู้ถือหุ้นทุกรายได้รับข้อมูลประกอบวาระการประชุมเป็นการล่วงหน้าก่อนวันประชุมผู้ถือหุ้น
โดยบริษัทได้ เผยแพร่ข้อมูลล่วงหน้าประมาณ 2 เดือน
ในเว็บไซต์ของบริษัทก่อนจัดส่งเอกสารล่วงหน้าก่อนวันประชุม ไม่น้อยกว่า 14 วัน นอกจากนี้
ยังได้ชี้แจงสิทธิของผู้ถือหุ้นในการเข้าประชุม และสิทธิออกเสียงลงมติของผู้ถือหุ้น
ไว้อย่างชัดเจนในหนังสือนัดประชุมที่บริษัทจัดส่งให้

3. ในกรณีที่ผู้ถือหุ้นไม่สามารถเข้าร่วมประชุมด้วยตนเอง
เอสซีจีเปิดโอกาสให้ผู้ถือหุ้นสามารถมอบฉันทะให้ กรรมการอิสระหรือบุคคลใดๆ
เข้าร่วมประชุมแทนตนได้โดยใช้หนังสือมอบฉันทะแบบหนึ่งแบบใดที่ได้จัดส่ง
ไปพร้อมกับหนังสือนัดประชุม โดยบริษัทได้จัดทำหนังสือมอบฉันทะในรูปแบบที่ผู้ถือหุ้นสามารถกำหนด
ทิศทางการออกเสียงลงคะแนนได้ตามแบบที่กระทรวงพาณิชย์กำหนด
และผู้ถือหุ้นยังสามารถดาวน์โหลดแบบ หนังสือมอบฉันทะผ่านทางหน้าเว็บไซต์ของเอสซีจีได้
และบริษัทยังได้จัดให้มีอากรแสตมป์ไว้บริการผู้ถือหุ้น สำหรับปิดหนังสือมอบฉันทะอีกด้วย นอกจากนี้
บริษัทยังให้สิทธิแก่ผู้ถือหุ้นที่เข้าประชุมภายหลังจากประธาน ในที่ประชุมเปิดการประชุมแล้ว
สามารถออกเสียงลงคะแนนได้ในวาระที่อยู่ระหว่างการพิจารณาและยังไม่ได้มี การลงมติ
และนับเป็นองค์ประชุมตั้งแต่วาระที่ได้เข้าประชุมเป็นต้นไป เว้นแต่ที่ประชุมผู้ถือหุ้นจะมีความเห็น
เป็นอย่างอื่น

4. ก่อนวันประชุมผู้ถือหุ้น
บริษัทเปิดโอกาสให้ผู้ถือหุ้นรายเดียวหรือหลายรายที่ถือหุ้นนับรวมกันได้ไม่น้อยกว่า ร้อยละ 5
ของจำนวนหุ้นที่มีสิทธิออกเสียงทั้งหมดของบริษัทมีสิทธิที่จะเสนอวาระในการประชุมสามัญผู้ถือหุ้น
ประจำปี 2553 โดยบริษัทเปิดโอกาสให้ผู้ถือหุ้นเสนอวาระ ตั้งแต่วันที่ 2 พฤศจิกายน 2552
จนถึงวันที่ 1 ธันวาคม 2552
เพื่อให้คณะกรรมการบรรษัทภิบาลและสรรหาเป็นผู้กลั่นกรองก่อนเสนอต่อ
คณะกรรมการบริษัทเพื่อพิจารณาอีกครั้งหนึ่ง โดยในกรณีที่บรรจุเป็นวาระการประชุม
บริษัทจะแจ้งในหนังสือ นัดประชุมว่าเป็นวาระที่กำหนดโดยผู้ถือหุ้น
ส่วนในกรณีที่คณะกรรมการบริษัทปฏิเสธไม่รับเรื่องที่ผู้ถือหุ้น เสนอเพื่อให้บรรจุเป็นวาระ
บริษัทจะชี้แจงเหตุผลให้ที่ประชุมสามัญผู้ถือหุ้นประจำปีทราบ นอกจากนี้ ในช่วง
เวลาเดียวกันบริษัทได้เปิดโอกาสให้ผู้ถือหุ้นทุกรายมีสิทธิเสนอชื่อบุคคลเพื่อพิจารณาเข้ารับการเลือกตั้งเป็น
กรรมการบริษัทล่วงหน้า
โดยในกรณีนี้คณะกรรมการบรรษัทภิบาลและสรรหาจะเป็นผู้พิจารณาเพื่อสรรหารวม
กับบุคคลอื่นตามหลักเกณฑ์การสรรหาบุคคลเข้าเป็นกรรมการบริษัท
จากนั้นจะได้เสนอรายชื่อบุคคลที่เห็น
ว่าเหมาะสมให้คณะกรรมการบริษัทพิจารณาก่อนเสนอต่อที่ประชุมผู้ถือหุ้นเพื่อพิจารณาอนุมัติต่อไป ทั้งนี้
ในช่วงเวลาดังกล่าวไม่มีผู้ถือหุ้นเสนอวาระการประชุม
และเสนอชื่อบุคคลเพื่อเข้ารับเลือกตั้งเป็นกรรมการเป็น การล่วงหน้าแต่อย่างใด

5.
ในวันประชุมผู้ถือหุ้นได้จัดให้มีการลงทะเบียนโดยใช้ระบบบาร์โค้ดที่แสดงถึงเลขทะเบียนของผู้ถือหุ้นแต่ละราย
ที่ได้จัดพิมพ์ไว้บนแบบลงทะเบียนและหนังสือมอบฉันทะเพื่อให้ผู้ถือหุ้นได้รับความสะดวกสบายในการประชุม
และทำให้ขั้นตอนการลงทะเบียนเป็นไปอย่างรวดเร็ว นอกจากนี้
ในการใช้สิทธิออกเสียงแต่ละวาระได้ใช้วิธีเก็บ บัตรยืนยันลงคะแนนของผู้ถือหุ้น
เฉพาะบัตรยืนยันการลงคะแนนเสียงที่ไม่เห็นด้วย และงดออกเสียง เพื่อคำนวณ
หักออกจากผู้ที่มีสิทธิออกเสียงลงคะแนนทั้งหมด และสำหรับวิธีการนับคะแนน บริษัทใช้ระบบ
e-Voting ซึ่งจะ ใช้ PDA (Personal Digital Assistant) และ Socket Scanner
เป็นเครื่องมือช่วยนับคะแนน เพื่อให้เกิดความรวดเร็ว
สามารถประกาศผลคะแนนได้ทันทีหลังจากจบการพิจารณาแต่ละวาระ
โดยเมื่อจบการประชุมผู้ถือหุ้นสามารถขอ ตรวจสอบรายละเอียดได้

6. ในการประชุมผู้ถือหุ้นแต่ละปีจะมีกรรมการที่ครบรอบออกตามวาระจำนวน 1 ใน 3
ของจำนวนคณะกรรมการ ทั้งหมดซึ่งจะมีการเลือกตั้งในวันประชุมสามัญผู้ถือหุ้นประจำปี
โดยในวาระเลือกตั้งกรรมการได้มีการชี้แจงให้ผู้
ถือหุ้นทราบว่าตามข้อบังคับของบริษัทในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่า
จำนวนกรรมการที่จะพึงมีได้ในการเลือกตั้งครั้งนั้นให้ที่ประชุมผู้ถือหุ้นเลือกตั้งกรรมการทั้งชุด
และกรณีที่มี บุคคลได้รับการเสนอชื่อเป็นกรรมการมีจำนวนเกินกว่าจำนวนกรรมการที่พึงมี
ให้ผู้ถือหุ้นเลือกตั้งกรรมการเป็น รายบุคคล ทั้งนี้
ในที่ประชุมได้เปิดโอกาสให้ผู้ถือหุ้นสามารถเสนอชื่อบุคคลให้เข้ารับการเลือกตั้งได้อย่างเป็น อิสระ

7. ในการประชุมได้เปิดโอกาสให้ผู้ถือหุ้นแสดงความคิดเห็น ข้อเสนอแนะ
หรือตั้งคำถามในวาระต่างๆ อย่างอิสระ ก่อนการลงมติในวาระใดๆ ในการประชุมผู้ถือหุ้น
เพื่อให้ผู้ถือหุ้นได้รับทราบข้อมูลรายละเอียดในเรื่องดังกล่าว อย่างเพียงพอ ทั้งนี้
ในวาระที่ผู้ถือหุ้นมีข้อสงสัย ข้อซักถามก็ได้จัดเตรียมบุคลากรที่เกี่ยวข้องเป็นผู้ให้คำตอบ
ภายใต้ความรับผิดชอบของคณะกรรมการบริษัท

8. ในแต่ละวาระการประชุมผู้ถือหุ้น ผู้ถือหุ้นสามารถขอให้มีการลงคะแนนเสียงด้วยวิธีลับได้
หากมีผู้ถือหุ้นหนึ่งคน ร้องขอ และมีผู้ถือหุ้นรายอื่นอีก 5 คนรับรอง
เพื่อให้ที่ประชุมผู้ถือหุ้นมีมติอนุมัติด้วยคะแนนเสียงข้างมากให้ ลงคะแนนด้วยวิธีลับ

9.
กำหนดให้มีวาระเกี่ยวกับค่าตอบแทนของกรรมการเพื่อชี้แจงให้ผู้ถือหุ้นได้ทราบจำนวนและประเภทของ
ค่าตอบแทนที่กรรมการแต่ละคนได้รับ โดยแบ่งเป็นเบี้ยประชุม
และโบนัสกรรมการบริษัทซึ่งได้มีการชี้แจงอย่าง ละเอียดไว้ในหน้า 84 - 87

การปฏิบัติต่อผู้ถือหุ้นอย่างเท่าเทียมกัน (The Equitable Treatment of Shareholders)

การสร้างความเท่าเทียมกันให้เกิดขึ้นกับผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
ผู้ถือหุ้นส่วนน้อย นักลงทุนสถาบัน หรือผู้ถือหุ้นต่างชาติ
เป็นเรื่องท้าทายที่เอสซีจีคำนึงถึงและพยายามสร้างเครื่องมือที่ช่วยให้เกิดความเท่าเทียมกันอย่างแท้จริงโดยเฉพาะกับผู้ถือหุ้นส่วนน้อย
ดังนี้

การกำหนดให้กรรมการอิสระ (Independent Directors) เป็นผู้มีหน้าที่ดูแลผู้ถือหุ้นส่วนน้อย

ผู้ถือหุ้นส่วนน้อยสามารถเสนอแนะ แสดงความคิดเห็น หรือแจ้งข้อร้องเรียนไปยังกรรมการอิสระ
ผ่านอีเมล์ ind_dir@scg.co.th
ซึ่งกรรมการอิสระจะเป็นผู้พิจารณาดำเนินการให้เหมาะสมในแต่ละเรื่อง เช่น หากเป็นข้อร้องเรียน
กรรมการอิสระจะดำเนินการตรวจสอบข้อเท็จจริงและหาวิธีการเยียวยาที่เหมาะสม
หรือกรณีเป็นข้อเสนอแนะที่กรรมการอิสระพิจารณาแล้วมีความเห็นว่าเป็นเรื่องสำคัญที่มีผลต่อผู้มีส่วนได้เสียโดยรวมหรือมีผลต่อการประกอบธุรกิจของเอสซีจี
กรรมการอิสระจะเสนอเรื่องดังกล่าวต่อที่ประชุมคณะกรรมการบริษัทเพื่อพิจารณากำหนดเป็นวาระการประชุมในการประชุมผู้ถือหุ้น

การดูแลการใช้ข้อมูลภายใน

คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ (Insider
Trading) ของบุคคลที่เกี่ยวข้อง ซึ่งหมายถึง คณะกรรมการบริษัท ฝ่ายจัดการเอสซีจี
และพนักงานในหน่วยงานที่เกี่ยวข้องกับข้อมูล รวมทั้ง
คู่สมรสและบุตรที่ยังไม่บรรลุนิติภาวะของบุคคลดังกล่าว ดังนี้

- ห้ามบุคคลที่เกี่ยวข้องซื้อขายหลักทรัพย์ของบริษัทภายใน 2
สัปดาห์ก่อนมีการเปิดเผยงบการเงินรายไตรมาสและ งบการเงินประจำปี และภายใน 24 ชั่วโมง
หลังการเปิดเผยงบการเงินดังกล่าว (Blackout period)

- ในกรณีที่ทราบข้อมูลใดๆ ที่ยังไม่เปิดเผยซึ่งอาจมีผลกระทบต่อราคาหลักทรัพย์ของบริษัท
ต้องไม่ซื้อขาย หลักทรัพย์ของบริษัทจนกว่าจะพ้นระยะเวลา 24 ชั่วโมง
นับแต่ได้มีการเปิดเผยข้อมูลนั้นสู่สาธารณะทั้งหมดแล้ว

เลขานุการคณะกรรมการและเลขานุการบริษัทจะแจ้งให้กรรมการ ฝ่ายจัดการเอสซีจี
และพนักงานที่เกี่ยวข้องได้ทราบช่วงเวลาการห้ามซื้อขายหลักทรัพย์อย่างชัดเจนล่วงหน้าอย่างน้อย 1
สัปดาห์

นอกจากนี้ คณะกรรมการได้มีการติดตามผลการปฏิบัติตามมาตรฐานดังกล่าว
โดยกรรมการและฝ่ายจัดการเอสซีจีได้รายงานการเปลี่ยนแปลงการถือหลักทรัพย์ให้ที่ประชุมคณะกรรมการบริษัททราบ
โดยกำหนดเป็นวาระหนึ่งในการประชุมคณะกรรมการบริษัททุกไตรมาส

การป้องกันความขัดแย้งทางผลประโยชน์

คณะกรรมการบริษัทได้กำหนดนโยบายและการดำเนินการต่างๆ ดังนี้

- เอสซีจีมีโครงสร้างการถือหุ้นที่ชัดเจน โปร่งใส ไม่มีการถือหุ้นไขว้กับผู้ถือหุ้นรายใหญ่
จึงไม่ทำให้เกิดความ ขัดแย้งทางผลประโยชน์ให้แก่ฝ่ายใดฝ่ายหนึ่ง
โดยได้เปิดเผยโครงสร้างการถือหุ้นของบริษัท และบริษัทย่อยไว้ ในรายงานประจำปีอย่างละเอียด
รวมถึงการเปิดเผยการถือหลักทรัพย์ของคณะกรรมการบริษัทอย่างครบถ้วน

- มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร
และผู้ถือหุ้น จึงทำให้ ปราศจากการก้าวก่ายหน้าที่ความรับผิดชอบ ในกรณีที่กรรมการบริษัท
หรือผู้บริหารคนใดคนหนึ่งมีส่วนได้เสีย กับผลประโยชน์ในเรื่องที่กำลังพิจารณา
ผู้มีส่วนได้เสียนั้นก็จะไม่เข้าร่วมประชุม หรืองดออกเสียง เพื่อให้การ
ตัดสินใจของคณะกรรมการบริษัท และผู้บริหารเป็นไปอย่างยุติธรรม
เพื่อประโยชน์ของผู้ถือหุ้นอย่างแท้จริง

- การกำหนดนโยบายการกำกับดูแลและการใช้ข้อมูลภายในไว้ในอำนาจดำเนินการ
และข้อบังคับพนักงานอย่าง เป็นลายลักษณ์อักษร โดยมีบทกำหนดโทษชัดเจน
กรณีที่ผู้บริหารหรือพนักงานนำข้อมูลภายในไปเปิดเผยต่อ สาธารณะ หรือนำไปใช้ประโยชน์ส่วนตน

- การห้ามซื้อขาย Stock Futures ที่อ้างอิงหุ้นสามัญ SCC สำหรับกรรมการบริษัท
ฝ่ายจัดการเอสซีจี และพนักงาน ในหน่วยงานที่เกี่ยวข้อง รวมทั้งคู่สมรส
และบุตรที่ยังไม่บรรลุนิติภาวะของบุคคลดังกล่าว เพื่อให้สอดคล้องกับ
แนวปฏิบัติที่ดีตามหลักบรรษัทภิบาลของเอสซีจี

- จรรยาบรรณเอสซีจีได้กำหนดแนวปฏิบัติเพิ่มเติมสำหรับการห้ามพนักงานใช้ทรัพย์สินของเอสซีจี
หรือใช้เวลา ทำงานในการค้นหาข้อมูล ติดต่อ หรือซื้อขายหลักทรัพย์อย่างเป็นประจำ
เพื่อประโยชน์สำหรับตนเอง หรือ บุคคลอื่น โดยไม่มีเหตุอันควร
และไม่เป็นไปเพื่อประโยชน์ของเอสซีจี

บทบาทของผู้มีส่วนได้เสีย (The Role of Stakeholders in Corporate Governance)

เอสซีจีดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่ายเพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้มีระบบการบริหารจัดการที่เชื่อมั่นได้ว่าสามารถรับรู้สิทธิของผู้มีส่วนได้เสียต่างๆ
ทั้งที่ได้กำหนดไว้ในกฎหมาย
และที่ได้กำหนดแนวทางไว้เป็นลายลักษณ์อักษรอย่างชัดเจนในหลักบรรษัทภิบาลและจรรยาบรรณเอสซีจี
รวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครองและปฏิบัติด้วยความเสมอภาคอย่างเคร่งครัด
ทั้งผู้ถือหุ้น พนักงาน ผู้ใช้สินค้าและบริการ และผู้มีความสัมพันธ์ทางธุรกิจ ดังนี้

ผู้ถือหุ้น นอกจากสิทธิขั้นพื้นฐาน สิทธิที่กำหนดไว้ในกฎหมาย ข้อบังคับบริษัท เช่น
สิทธิในการขอตรวจสอบจำนวนหุ้น สิทธิในการได้รับใบหุ้น
สิทธิในการเข้าประชุมผู้ถือหุ้นและออกเสียงลงคะแนน
สิทธิในการแสดงความคิดเห็นอย่างอิสระในที่ประชุมผู้ถือหุ้น
รวมถึงสิทธิที่จะได้รับผลตอบแทนอย่างเป็นธรรมแล้ว
ยังได้ให้สิทธิผู้ถือหุ้นในการเสนอแนะข้อคิดเห็นต่างๆ
เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระ โดยทุกๆ
ข้อคิดเห็นจะได้รับการรวบรวมเพื่อเสนอต่อคณะกรรมการบริษัทพิจารณาต่อไป

พนักงาน เอสซีจีให้ความสำคัญกับพนักงานโดยถือว่าเป็นทรัพยากรที่มีค่า
และมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร
ในปีที่ผ่านมาเอสซีจีได้จัดทำโครงการต่างๆ เพื่อสนันสนุน
และเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ๆ
เสริมศักยภาพของพนักงานให้พร้อมสำหรับการปฏิบัติงานในต่างประเทศและรับมือกับสภาวะเศรษฐกิจที่ผันผวน
นอกจากนี้ ยังให้ความสำคัญกับการรักษาสุขภาพ ความปลอดภัยและสภาพแวดล้อมในการทำงาน
รวมถึงค่าตอบแทนของพนักงาน

ลูกค้า เอสซีจีมีความมุ่งมั่นที่จะให้ผู้ใช้สินค้าและบริการได้รับประโยชน์สูงสุดทั้งด้านคุณภาพและราคา
ตลอดจนมุ่งพัฒนาและรักษาสัมพันธภาพที่ยั่งยืน
รวมทั้งจัดให้มีหน่วยงานรับผิดชอบในการให้ข้อเสนอแนะในสินค้า คำปรึกษาวิธีการแก้ปัญหา
และรับข้อร้องเรียน เพื่อให้ลูกค้าได้รับพึงพอใจอย่างที่สุดในสินค้าและบริการ

คู่ค้า เอสซีจีปฏิบัติตามกรอบการแข่งขันทางการค้าที่สุจริต โดยยึดถือการปฏิบัติตามสัญญา
จรรยาบรรณเอสซีจี และคำมั่นที่ให้ไว้กับลูกค้าอย่างเคร่งครัด
และมีนโยบายในการส่งมอบสินค้าตามคุณภาพและตรงตามกำหนดเวลา

คู่แข่งทางการค้า เอสซีจีปฏิบัติตามกรอบการแข่งขันทางการค้าที่สุจริต
โดยยึดมั่นในการดำเนินธุรกิจด้วยความ เป็นธรรม ภายใต้กรอบของกฎหมาย
และจรรยาบรรณเอสซีจี โดยในปีที่ผ่านมาบริษัทไม่มีข้อพิพาทใดๆ ในเรื่องที่เกี่ยวกับคู่แข่งทางการค้า

เจ้าหนี้ เอสซีจีได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้ เช่น
เจ้าหนี้ทางธุรกิจ และผู้ฝากเงิน นอกจากนี้ บริษัทยังจัดให้มีโครงการต่างๆ
เพื่อสร้างความสัมพันธ์กับเจ้าหนี้ เช่น กิจกรรมหุ้นกู้สัมพันธ์

ด้านสังคม
เอสซีจีดำเนินธุรกิจอย่างมีคุณธรรมต่อผู้มีส่วนเกี่ยวข้องทุกฝ่ายและถือมั่นในอุดมการณ์การดำเนินธุรกิจ
โดยมุ่งสนับสนุนกิจกรรมเพื่อพัฒนาคุณภาพชีวิต
และเสริมสร้างประโยชน์สุขของชุมชนและสังคมที่เอสซีจีเข้าไปดำเนินธุรกิจทั้งในประเทศไทยและอาเซียน
ด้วยการสร้างสรรค์กิจกรรมเพื่อสังคมในด้านต่างๆ อย่างต่อเนื่องตลอดมา
โดยเฉพาะอย่างยิ่งการพัฒนาและส่งเสริมศักยภาพของเยาวชน ทั้งด้านการศึกษา วิทยาศาสตร์
เทคโนโลยี กีฬา และศิลปะ ผ่านกิจกรรมต่างๆ อย่างต่อเนื่อง อาทิ
มอบเงินสนับสนุนให้แก่มูลนิธิและองค์กรสาธารณกุศล
มอบทุนเรียนดีเยี่ยมแก่นิสิตนักศึกษาที่มีผลการเรียนเป็นเลิศ มอบทุนการศึกษา “SCG Sharing the
Dream” สำหรับเยาวชนอาเซียน โครงการฝึกงานภาคฤดูร้อน “SCG Excellent Internship
Program” จัดตั้ง “SCG Badminton Academy”
เพื่อพัฒนาทักษะความสามารถนักแบดมินตันเยาวชนให้ก้าวสู่ความเป็นเลิศด้วยมาตรฐานสากลเป็นแห่งแรกในประเทศไทย
การจัดประกวดหุ่นยนต์กู้ภัย (Thailand Rescue Robot Championships)
เพื่อส่งเสริมการพัฒนาเยาวชนด้านนวัตกรรมและเทคโนโลยี
ซึ่งตัวแทนเยาวชนไทยสามารถคว้าแชมป์การแข่งขันหุ่นยนต์กู้ภัยโลกเป็นปีที่ 4 ติดต่อกัน
สร้างชื่อเสียงและความภาคภูมิใจแก่ประเทศไทยเป็นอย่างมาก

นอกจากนี้
ยังส่งเสริมให้พนักงานและผู้เกี่ยวข้องมีส่วนร่วมในการปฏิบัติตนเป็นพลเมืองดีที่ทำประโยชน์ให้กับชุมชนและสังคม
เพื่อให้เติบโตเคียงคู่กันไปอย่างยั่งยืน รวมทั้งสนับสนุนให้พนักงานมีส่วนร่วมสร้างสรรค์กิจกรรมต่างๆ
เพื่อชุมชนและสังคมอย่างสม่ำเสมอ แม้กระทั่งในช่วงที่เกิดภาวะวิกฤตทางเศรษฐกิจ
เอสซีจีก็ยังคงดำเนินกิจกรรมเพื่อชุมชนและสังคมอย่างต่อเนื่อง โดยทุ่มเทความคิดสร้างสรรค์
ความรู้ ความสามารถ เพื่อเพิ่มประสิทธิภาพการบริหารจัดการโครงการให้มีประสิทธิผล
ก่อให้เกิดประโยชน์ต่อชุมชนและสังคมสูงสุด

ด้านสิ่งแวดล้อม เอสซีจีมีนโยบายในการดำเนินธุรกิจที่ให้ความสำคัญต่อการพัฒนาสิ่งแวดล้อม ชุมชน
และสังคมควบคู่กันไป
โดยได้จัดทำแนวปฏิบัติการพัฒนาอย่างยั่งยืนให้ทุกธุรกิจยึดถือเป็นแนวทางในการดำเนินงาน
เพื่อเป็นแบบอย่างที่ดีในการอนุรักษ์และจัดการด้านสิ่งแวดล้อม Green Technology
เป็นอีกหนึ่งความมุ่งมั่นและตั้งใจของเอสซีจี
ที่ไม่เคยหยุดนิ่งในการคิดค้นและพัฒนาทุกขั้นตอนของการดำเนินธุรกิจเพื่อสิ่งแวดล้อมที่ดีและยั่งยืนนับตั้งแต่การออกแบบโรงงาน
การปรับปรุงและพัฒนากระบวนการผลิต เครื่องจักร เทคโนโลยี
ที่เป็นมิตรต่อสิ่งแวดล้อมและไม่ส่งผลกระทบกับชุมชน มีการบริหารจัดการอย่างเป็นระบบ
ทั้งในกระบวนการผลิตสินค้าและการให้บริการ การฟื้นฟูและปรับปรุงทรัพยากรธรรมชาติ
ตลอดจนใส่ใจอนุรักษ์สิ่งแวดล้อมอย่างจริงจังตามแนวทาง 3R (Reduce, Reuse/Recycle,
Replenish) รวมทั้งเสริมสร้างความรู้ ปลูกจิตสำนึก
ตลอดจนส่งเสริมให้พนักงานและผู้มีส่วนเกี่ยวข้องทุกฝ่ายมีส่วนร่วมในการรักษาสิ่งแวดล้อม

ในปี 2552 เอสซีจีได้เปิดตัวฉลาก SCG eco value
เพื่อรับรองนวัตกรรมสินค้าและบริการที่เป็นมิตรต่อสิ่งแวดล้อม ทั้งนี้
สินค้าหรือบริการที่สามารถใช้ฉลาก SCG eco value ได้
จะต้องผลิตจากกระบวนการพิเศษที่ต่างจากกระบวนการปกติ ซึ่งส่งผลกระทบต่อสิ่งแวดล้อมน้อยที่สุด
และดีกว่าสินค้าทั่วไป โดยอ้างอิงตามมาตรฐาน ISO 14021

นอกจากนี้
ทุกธุรกิจในเอสซีจียังมีเป้าหมายในการลดปริมาณการปล่อยก๊าซคาร์บอนไดออกไซด์หรือก๊าซเรือนกระจกจากกระบวนการผลิตสินค้าและการให้บริการอย่างต่อเนื่อง

เอสซีจียังคงให้ความสำคัญกับการอนุรักษ์น้ำอย่างต่อเนื่อง จึงได้ดำเนินโครงการ “เอสซีจี
รักษ์น้ำเพื่ออนาคต” ติดต่อกันเป็นปีที่ 4 ด้วยการสนับสนุนชุมชนสร้างฝายชะลอน้ำ
เพื่อคืนสมดุลสู่ธรรมชาติ ตลอดจนช่วยพัฒนาชุมชนให้มีความเข้มแข็งและเติบโตอย่างยั่งยืน จนถึงปี
2552 เอสซีจีได้ร่วมกับชุมชนและเครือข่ายกัลยาณมิตรสร้างฝายชะลอน้ำกว่า 16,000 ฝาย
และยังคงมุ่งมั่นสนับสนุนการ “สร้างฝายในใจคน” ที่ไม่ใช่เพียงการสร้างและฟื้นฟูฝายชะลอน้ำให้
คงอยู่อย่างยั่งยืนเท่านั้น
แต่มุ่งสร้างจิตสำนึกเรื่องสิ่งแวดล้อมและการอนุรักษ์น้ำให้หยั่งรากลึกลงในใจของคนในชุมชนและสังคม
เพื่อสร้างให้ชุมชนเข้มแข็งและเติบโตอย่างยั่งยืนสืบไป
โดยสามารถติดตามข้อมูลเกี่ยวกับกิจกรรมด้านสิ่งแวดล้อมและสังคมของเอสซีจี
ได้จากรายงานการพัฒนาอย่างยั่งยืน ที่เอสซีจีจัดทำเพื่อเผยแพร่ตั้งแต่ปี 2544 ได้ที่
www.scg.co.th

การเปิดเผยข้อมูลและความโปร่งใส (Disclosure and Transparency)

เอสซีจีให้ความสำคัญเรื่องการเปิดเผยสารสนเทศ
เนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสีย
จึงมีความจำเป็นที่ต้องมีการควบคุม
และกำหนดมาตรการในการเปิดเผยสารสนเทศทั้งที่เป็นสารสนเทศทางการเงินและที่ไม่ใช่ทางการเงินให้ถูกต้องตามที่กฎหมายกำหนด
โดยมีสาระสำคัญครบถ้วน เพียงพอ เชื่อถือได้ และทันเวลา ทั้งภาษาไทยและภาษาอังกฤษ
โดยเปิดเผยข้อมูลสารสนเทศผ่านระบบ SET Community Portal ของตลาดหลักทรัพย์ฯ
และเว็บไซต์ของเอสซีจี เอสซีจียึดถือปฏิบัติตามกฎหมาย กฎเกณฑ์ ข้อบังคับต่างๆ
ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานอื่นของรัฐ
อย่างเคร่งครัดและติดตามการแก้ไขเปลี่ยนแปลงอยู่อย่างสม่ำเสมอ เพื่อให้มั่นใจได้ว่ากฎหมาย
กฎเกณฑ์ ข้อบังคับที่เอสซีจี ถือปฏิบัตินั้นมีความถูกต้อง
และเป็นหลักประกันให้ผู้ถือหุ้นเชื่อมั่นในการดำเนินธุรกิจที่โปร่งใส ถูกต้อง ตรงไปตรงมา เช่น

1. เปิดเผยข้อมูลการเงินและข้อมูลที่มิใช่ข้อมูลการเงินอย่างถูกต้อง ครบถ้วน ทันเวลา

2.
จัดทำรายงานความรับผิดชอบของคณะกรรมการต่อรายงานทางการเงินและแสดงไว้คู่กับรายงานผู้สอบบัญชี
ในรายงานประจำปี

3. กำหนดให้กรรมการและผู้บริหารต้องรายงานการมีส่วนได้เสียของตนและบุคคลที่มีความเกี่ยวข้อง
ซึ่งเป็น ส่วนได้เสียที่เกี่ยวข้องกับการบริหารจัดการกิจการของบริษัท หรือบริษัทย่อย
ให้บริษัททราบผ่านเลขานุการ บริษัท
เพื่อทำการเก็บรักษาและรวบรวมเสนอให้ประธานกรรมการบริษัทและประธานคณะกรรมการ
ตรวจสอบทราบภายใน 7 วันทำการ นับแต่วันที่บริษัทได้รับรายงานนั้น

  4. เปิดเผยวิธีการสรรหากรรมการ และวิธีการประเมินผลการปฏิบัติงานของคณะกรรมการ

  5. เปิดเผยข้อมูลการปฏิบัติหน้าที่ในคณะอนุกรรมการ
  และจำนวนครั้งการเข้าประชุมเป็นรายบุคคล

  6. เปิดเผยโครงสร้างการดำเนินงานและการลงทุนในบริษัทย่อย และบริษัทร่วมอย่างชัดเจน

  7.
  เปิดเผยข้อมูลค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการเป็นรายบุคคล

  8. เปิดเผยนโยบายการจ่ายค่าตอบแทนแก่กรรมการและผู้บริหารระดับสูง รวมทั้งรูปแบบ ลักษณะ
  และจำนวน
  ค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการชุดต่างๆ

  9. เปิดเผยนโยบายการดูแลสิ่งแวดล้อมและสังคม และผลการปฏิบัติตามนโยบาย

  10. รายงานนโยบายการกำกับดูแลกิจการและผลการปฏิบัติงานตามนโยบาย

  11. เปิดเผยโครงการลงทุนที่สำคัญต่างๆ และผลกระทบที่มีต่อโครงการลงทุน เช่น ในปี 2552
  บริษัทได้เปิดเผย โครงการลงทุนปิโตรเคมีกับ Qatar Petroleum International
  โครงการลงทุนซื้อหุ้นในกิจการบรรจุภัณฑ์ของ New Asia Industries ที่ประเทศเวียดนาม
  กรณีศาลปกครองสูงสุดมีคำสั่งระงับโครงการลงทุนที่มาบตาพุด เป็นต้น

นอกจากนี้ ในปี 2552
คณะกรรมการบริษัทยังคงยึดมั่นแนวปฏิบัติเรื่องการเปิดเผยข้อมูลที่เกี่ยวข้องกับเอสซีจี
เพื่อเป็นการจัดระเบียบการเปิดเผยข้อมูลของเอสซีจีให้เป็นระบบ
และป้องกันความเสียหายที่อาจเกิดขึ้นจากการเปิดเผยข้อมูลอย่างไม่ถูกต้อง รวมทั้งเพื่อให้ผู้ถือหุ้น
นักลงทุน สาธารณชน หรือผู้มีส่วนได้เสียต่างๆ
มั่นใจได้ว่าการเปิดเผยข้อมูลของเอสซีจีมีความถูกต้องชัดเจน สอดคล้องกับกฎหมาย
และเป็นไปอย่างเท่าเทียมกันตามนโยบายการเปิดเผยข้อมูล (Disclosure Policy)
ซึ่งได้จัดทำขึ้นในปี 2551
โดยได้กำหนดให้มีบุคคลที่มีสิทธิเปิดเผยข้อมูลสำคัญที่ยังไม่ได้เปิดเผยสู่สาธารณะ
กำหนดแนวปฏิบัติในการเปิดเผยข้อมูลประเภทต่างๆ สู่สาธารณะ
และกำหนดช่วงเวลาที่ต้องใช้ความระมัดระวังเป็นพิเศษก่อนกำหนดเวลาที่จะเปิดเผยข้อมูลสำคัญออกสู่สาธารณะ
ซึ่งรายละเอียดของแนวปฏิบัติได้เผยแพร่ให้ผู้มีส่วนได้เสียและบุคคลทั่วไปทราบบนเว็บไซต์ของเอสซีจี

หน่วยงานนักลงทุนสัมพันธ์ของเอสซีจีได้ทำหน้าที่ติดต่อสื่อสารกับนักลงทุนสถาบัน ผู้ถือหุ้น
รวมทั้งนักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่หน่วยงานนักลงทุนสัมพันธ์
invest@scg.co.th ซึ่งในปี 2552 ได้มีการจัดกิจกรรมต่างๆ เพื่อให้กรรมการผู้จัดการใหญ่
และผู้ช่วยผู้จัดการใหญ่ได้พบปะกับนักลงทุน นักวิเคราะห์ โดยได้นำเสนอผลการดำเนินงาน
งบการเงิน ฐานะการเงิน คำอธิบายและวิเคราะห์ของฝ่ายจัดการ (Management Discussion
& Analysis) ตลอดจนแนวโน้มในอนาคต เช่น Analyst Conference ทุกไตรมาส Roadshow
ในต่างประเทศทั้งทวีปอเมริกา ยุโรป และเอเชีย Company Visit
ตลอดจนการตอบข้อซักถามจากนักลงทุนโดยตรงผ่านทางอีเมล์และโทรศัพท์อย่างสม่ำเสมอ โดยในปี
2552 เอสซีจีได้รับการยกย่องจากสมาคมนักวิเคราะห์หลักทรัพย์
สำหรับรางวัลนักลงทุนสัมพันธ์และบริษัทจดทะเบียนขวัญใจนักวิเคราะห์
จากการเปิดเผยข้อมูลของบริษัทอย่างโปร่งใสต่อนักลงทุนและนักวิเคราะห์ได้เป็นอย่างดี

ความรับผิดชอบของคณะกรรมการ โครงสร้าง และคณะอนุกรรมการชุดต่างๆ

โครงสร้างคณะกรรมการ

คณะกรรมการบริษัทประกอบด้วยบุคคลซึ่งมีความรู้ความสามารถเป็นที่ยอมรับในระดับประเทศ
เป็นผู้มีบทบาทสำคัญในการกำหนดนโยบายของบริษัทโดยร่วมกับผู้บริหารระดับสูงวางแผนการดำเนินงานทั้งระยะสั้น
ระยะยาว ตลอดจนกำหนดนโยบายการเงิน การบริหารความเสี่ยง และภาพรวมขององค์กร
มีบทบาทสำคัญในการกำกับดูแล ตรวจสอบ และประเมินผลการดำเนินงานของเอสซีจี
และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

ปัจจุบันคณะกรรมการบริษัทมีจำนวน 12 คน ประกอบด้วยกรรมการบริษัทที่ไม่เป็นผู้บริหารจำนวน 11
คน และกรรมการบริษัทที่มาจากฝ่ายบริหารจำนวน 1 คน คือ กรรมการผู้จัดการใหญ่
และมีกรรมการที่มีคุณสมบัติเป็นอิสระจำนวน 5 คน
ตามหลักเกณฑ์ที่บริษัทกำหนดซึ่งเข้มงวดกว่าหลักเกณฑ์ของสำนักงาน ก.ล.ต.

คณะกรรมการบริษัทได้แต่งตั้งคณะอนุกรรมการชุดต่างๆ ได้แก่ คณะกรรมการตรวจสอบ
คณะกรรมการบรรษัทภิบาลและสรรหา และคณะกรรมการพิจารณาผลตอบแทน
เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ

กรรมการบริษัทที่ไม่เป็นผู้บริหารมีการประชุมระหว่างกันเองในเรื่องการประเมินผลการปฏิบัติงานของกรรมการผู้จัดการใหญ่เป็นประจำทุกปี
โดยกรรมการผู้จัดการใหญ่ไม่ได้เข้าประชุมด้วย
ทั้งนี้เพื่อให้กรรมการบริษัทที่ไม่เป็นผู้บริหารสามารถแสดงความคิดเห็นได้อย่างอิสระ

นอกจากนี้ ในเดือนที่ไม่มีการประชุมคณะกรรมการบริษัท
กรรมการบริษัททุกคนจะได้รับทราบสรุปผลการดำเนินการของบริษัทอย่างต่อเนื่อง
โดยบริษัทจะจัดส่งเอกสารสรุปผลการดำเนินงาน
ตลอดจนข่าวสารที่สำคัญของบริษัทให้กรรมการบริษัท เพื่อทราบความคืบหน้าด้วย

คณะกรรมการตรวจสอบ

ประกอบด้วยกรรมการบริษัทที่เป็นกรรมการอิสระจำนวน 4 คน
โดยกรรมการตรวจสอบทุกคนมีความรู้ ความเข้าใจ และมีประสบการณ์การทำงานด้านบัญชี
หรือการเงินเป็นที่ยอมรับ โดยมีนายธารินทร์ นิมมานเหมินท์
เป็นกรรมการตรวจสอบที่เป็นผู้ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของ
งบการเงินได้ โดยทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับ
ตลอดจนกฎหมาย ระเบียบปฏิบัติ และข้อกำหนดของหน่วยงานกำกับดูแล
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล
รวมทั้งสอบทานให้มีระบบการควบคุมภายใน ระบบตรวจสอบภายใน
และระบบบริหารความเสี่ยงที่รัดกุม เหมาะสม ทันสมัย และมีประสิทธิภาพ

คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีหน่วยงานตรวจสอบภายในรายงานตรงต่อคณะกรรมการตรวจสอบ เป็นหน่วยปฏิบัติ
รวมทั้งมีการปรึกษาหารือกับผู้สอบบัญชี ที่ปรึกษา และผู้เชี่ยวชาญด้านกฎหมายและบัญชีเป็นประจำ
โดยคณะกรรมการตรวจสอบจะมีการประชุมร่วมกับผู้สอบบัญชีโดยไม่มีฝ่ายจัดการเข้าประชุมอย่างน้อยปีละ
1 ครั้ง เพื่อขอความเห็นจากผู้สอบบัญชีในเรื่องต่างๆ นอกจากนี้
คณะกรรมการตรวจสอบยังมีที่ปรึกษาภายนอกที่เป็นอิสระ โดยบริษัทเป็นผู้ออกค่าใช้จ่ายทั้งหมด

คณะกรรมการบรรษัทภิบาลและสรรหา

ประกอบด้วยกรรมการบริษัทจำนวน 5 คน โดยกรรมการทุกคนไม่เป็นผู้บริหาร
และประธานกรรมการบรรษัทภิบาลและสรรหาเป็นกรรมการอิสระ ทำหน้าที่เสนอ ทบทวน
กำกับดูแลงานด้านบรรษัทภิบาล
พิจารณาสรรหาผู้ที่สมควรได้รับแต่งตั้งเป็นกรรมการบริษัททดแทนกรรมการที่ครบรอบออกตามวาระหรือกรณีอื่น
ทบทวนระบบการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
และทำแผนการสืบทอดตำแหน่งกรรมการผู้จัดการใหญ่

คณะกรรมการพิจารณาผลตอบแทน

ประกอบด้วยกรรมการบริษัทจำนวน 3 คน
ทำหน้าที่ศึกษาพิจารณาติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
รวมทั้งผู้บริหารระดับสูงของเอสซีจี
เพื่อเสนอเป็นนโยบายค่าตอบแทนที่สามารถจูงใจให้กับผู้บริหารระดับสูงของเอสซีจีในการบริหารกิจการของบริษัทให้เจริญก้าวหน้า
ตลอดจนสามารถรักษาคนเก่งและดีให้คงอยู่กับองค์กร

ทั้งนี้ คณะอนุกรรมการแต่ละคณะนั้น
มีสิทธิหน้าที่ตามที่ได้กำหนดไว้ในข้อบังคับของคณะกรรมการแต่ละชุด
และมีการประเมินผลการปฏิบัติงานและทบทวนผลการปฏิบัติหน้าที่ของคณะอนุกรรมการเป็นประจำทุกปี
อย่างน้อยปีละ 1 ครั้ง นอกจากนี้
คณะกรรมการบริษัทอาจแต่งตั้งคณะอนุกรรมการเฉพาะเรื่องชุดอื่นๆ
ตามความเหมาะสมกับสถานการณ์ที่เปลี่ยนแปลง

การกำหนดจำนวนบริษัทจดทะเบียนที่กรรมการบริษัทจะไปดำรงตำแหน่งกรรมการ

ในปี 2552
คณะกรรมการบริษัทได้กำหนดนโยบายการกำหนดจำนวนบริษัทจดทะเบียนที่กรรมการบริษัทจะไปดำรงตำแหน่งกรรมการ
เพื่อให้บริษัทได้รับประโยชน์สูงสุดในการที่กรรมการบริษัทสามารถอุทิศเวลาสำหรับการปฏิบัติหน้าที่ได้อย่างมีประสิทธิภาพ
โดยกำหนดให้กรรมการบริษัทดำรงตำแหน่งในบริษัทจดทะเบียนรวมไม่เกิน 5 บริษัท
ยกเว้นในกรณีได้รับมอบหมายจากบริษัทให้ไปดำรงตำแหน่ง

นอกจากนี้ บริษัทมีแนวปฏิบัติในกรณีกรรมการผู้จัดการใหญ่จะเข้าดำรงตำแหน่งกรรมการในบริษัทอื่น
โดยจะมีการเสนอเรื่องการดำรงตำแหน่งในบริษัทอื่น เพื่อให้คณะกรรมการบริษัทให้ความเห็นชอบ
ทั้งนี้ ในปี 2552 ที่ประชุมคณะกรรมการบริษัทได้เห็นชอบให้กรรมการผู้จัดการใหญ่ดำรงตำแหน่ง
Outside Director ของ Kubota Corporation ประเทศญี่ปุ่น

การแบ่งแยกบทบาทหน้าที่ระหว่างคณะกรรมการบริษัทกับฝ่ายจัดการ

เอสซีจีได้แบ่งแยกบทบาทหน้าที่ความรับผิดชอบระหว่างคณะกรรมการบริษัทกับฝ่ายจัดการเอสซีจีอย่างชัดเจน
โดยกรรมการบริษัททำหน้าที่ในการกำหนดนโยบายและกำกับดูแลการดำเนินงานของฝ่ายจัดการเอสซีจีในระดับนโยบาย
ขณะที่ฝ่ายจัดการเอสซีจีทำหน้าที่บริหารงานในด้านต่างๆ ให้เป็นไปตามนโยบายที่กำหนด ดังนั้น
ประธานกรรมการ และกรรมการผู้จัดการใหญ่จึงเป็นบุคคลคนละคนกัน
โดยทั้งสองตำแหน่งต้องผ่านการคัดเลือกจากคณะกรรมการบริษัท
เพื่อให้ได้บุคคลที่มีความเหมาะสมที่สุด นอกจากนี้
คณะกรรมการบริษัทยังเป็นผู้กำหนดแผนการสืบทอดตำแหน่งของผู้บริหารระดับสูง
โดยจะมีการทบทวนแผนดังกล่าวเป็นประจำทุกปี

ประธานกรรมการไม่ได้เป็นกรรมการที่เป็นผู้บริหาร และไม่มีส่วนร่วมในการบริหารงานของเอสซีจี
ตลอดจนไม่มีอำนาจลงนามผูกพันบริษัท
เพื่อให้แบ่งแยกหน้าที่ระหว่างการกำกับดูแลเชิงนโยบายในภาพรวมของบริษัทกับการบริหารงานได้อย่างชัดเจน

ผู้บริหารระดับสูงของเอสซีจี มีจำนวน 8 คน ได้แก่ กรรมการผู้จัดการใหญ่ เอสซีจี
ผู้ช่วยผู้จัดการใหญ่ เอสซีจี และกรรมการผู้จัดการใหญ่ในกลุ่มธุรกิจของเอสซีจี ได้แก่ เอสซีจี
เคมิคอลส์ เอสซีจี เปเปอร์ เอสซีจี ซิเมนต์ เอสซีจี ผลิตภัณฑ์ก่อสร้าง เอสซีจี ดิสทริบิวชั่น
และเอสซีจี การลงทุน ซึ่งรายงานตรงต่อกรรมการผู้จัดการใหญ่ เอสซีจี ทั้งนี้ ผู้บริหารระดับสูงทั้ง
8 คนนี้ จะได้รับมอบหมายอำนาจหน้าที่ให้ดำเนินงานภายใต้นโยบายต่างๆ ที่กำหนดไว้
รับผิดชอบผลการดำเนินงานโดยรวม
ควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี
ดำเนินการตามนโยบายด้านบุคคล แก้ไขปัญหาหรือความขัดแย้งที่มีผลกระทบต่อองค์กร
และดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

การประชุมของคณะกรรมการบริษัท

กรรมการบริษัทต้องเข้าร่วมประชุมคณะกรรมการบริษัทอย่างสม่ำเสมอเพื่อรับทราบและร่วมกันตัดสินใจในการดำเนินธุรกิจของบริษัท
โดยมีการจัดประชุมอย่างน้อยปีละ 8 ครั้ง
แต่ละครั้งจะมีการกำหนดวาระการประชุมล่วงหน้าไว้ชัดเจน
และอาจมีการประชุมครั้งพิเศษเพิ่มเติมเพื่อพิจารณาเรื่องที่มีความสำคัญเร่งด่วน

ในการประชุม
ประธานกรรมการและกรรมการผู้จัดการใหญ่เป็นผู้ร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
โดยเปิดโอกาสให้กรรมการแต่ละคนสามารถเสนอเรื่องต่างๆ
เพื่อเข้ารับการพิจารณาเป็นวาระการประชุมได้

ในปี 2552 ได้มีการประชุมคณะกรรมการจำนวน 12 ครั้ง
โดยเป็นการประชุมที่กำหนดไว้ล่วงหน้าทั้งปี 8 ครั้ง และครั้งพิเศษ 4 ครั้ง ทั้งนี้
ในการประชุมแต่ละครั้งได้มีการจัดส่งเอกสารประกอบวาระการประชุมในแต่ละวาระส่งให้กับกรรมการบริษัทแต่ละคนล่วงหน้า
เพื่อให้กรรมการบริษัทมีเวลาพอเพียงที่จะศึกษาข้อมูลในเรื่องต่างๆ อย่างเพียงพอ

ในการพิจารณาเรื่องต่างๆ ประธานกรรมการ
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความคิดเห็นได้อย่างอิสระ ทั้งนี้
การลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีเสียงหนึ่งเสียง
และกรรมการที่มีส่วนได้เสียจะไม่เข้าร่วมประชุมและ/หรือไม่ใช้สิทธิออกเสียงลงคะแนนในเรื่องนั้น
หากคะแนนเสียงเท่ากันประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด

ในการประชุมคณะกรรมการบริษัท ฝ่ายจัดการเอสซีจีได้เข้าร่วมประชุมด้วย
เพื่อให้ข้อมูลที่เป็นประโยชน์และรับทราบนโยบายโดยตรง
เพื่อให้สามารถนำไปปฏิบัติอย่างมีประสิทธิภาพ
เว้นแต่ในบางวาระที่ประชุมเฉพาะคณะกรรมการบริษัท
หรือเฉพาะคณะกรรมการบริษัทที่ไม่เป็นผู้บริหาร ทั้งนี้ เพื่อความเป็นอิสระในการพิจารณา
เรื่องต่างๆ

นอกจากนี้
คณะกรรมการบริษัทให้ความสำคัญในเรื่องการจัดการเกี่ยวกับความขัดแย้งในด้านผลประโยชน์ของผู้เกี่ยวข้องอย่างรอบคอบ
เป็นธรรม และโปร่งใส รวมทั้งมีการเปิดเผยข้อมูลในเรื่องดังกล่าวอย่างครบถ้วน
ในกรณีที่กรรมการบริษัทคนหนึ่งคนใดมีส่วนได้เสียกับผลประโยชน์เกี่ยวกับเรื่องที่มีการพิจารณา
กรรมการที่มีส่วนได้เสียจะต้องไม่มีส่วนร่วมในการตัดสินใจในเรื่องนั้น

เมื่อสิ้นสุดการประชุม
เลขานุการบริษัทเป็นผู้มีหน้าที่จัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการบริษัทลงลายมือชื่อรับรองความถูกต้อง ทั้งนี้
กรรมการบริษัทสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้
รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสารชั้นความลับของบริษัท
ณ สำนักงานเลขานุการบริษัท
และจัดเก็บในรูปแบบเอกสารอิเล็กทรอนิกส์พร้อมกับเอกสารประกอบวาระการประชุมต่างๆ
เพื่อสะดวกในการสืบค้นอ้างอิง

เลขานุการคณะกรรมการและเลขานุการบริษัท

เลขานุการคณะกรรมการ

คณะกรรมการบริษัทได้มีมติแต่งตั้งนายวรพล เจนนภา เป็นเลขานุการคณะกรรมการ
เพื่อทำหน้าที่เป็นที่ปรึกษาให้คำแนะนำแก่กรรมการในการปฏิบัติตามกฎหมายเกี่ยวกับหน้าที่ความรับผิดชอบต่างๆ
ของกรรมการ รวมทั้งจัดทำรายงานการประชุมคณะกรรมการบริษัท
และเข้าร่วมประชุมคณะกรรมการบริษัททุกครั้ง
โดยเลขานุการคณะกรรมการที่คณะกรรมการแต่งตั้งขึ้นเป็นผู้ที่คณะกรรมการเห็นว่ามีความเหมาะสม
เนื่องจากเป็นผู้ที่มีความรู้ความสามารถและประสบการณ์สูงที่จะช่วยให้คำแนะนำแก่กรรมการในการปฏิบัติตามกฎหมาย
ระเบียบ ข้อบังคับต่างๆ ตลอดจนบรรษัทภิบาลเอสซีจีได้อย่างถูกต้อง

เลขานุการบริษัท

คณะกรรมการได้มีมติแต่งตั้งนายอำนวย อภิชัยนันท์ เป็นเลขานุการบริษัท
เพื่อทำหน้าที่จัดการประชุมคณะกรรมการบริษัท คณะอนุกรรมการชุดต่างๆ และการประชุมผู้ถือหุ้น
รวมทั้งจัดทำรายงานการประชุมคณะกรรมการ รายงานการประชุมผู้ถือหุ้น รายงานประจำปี
ตลอดจนจัดเก็บเอกสารตามที่กฎหมายกำหนด
โดยเลขานุการบริษัทที่คณะกรรมการแต่งตั้งขึ้นเป็นผู้ที่คณะกรรมการเห็นว่ามีความเหมาะสม
มีความรู้ความสามารถในการบริหารงานเลขานุการบริษัท
และดำรงตำแหน่งเป็นผู้อำนวยการสำนักงานเลขานุการบริษัท
ซึ่งเป็นหน่วยงานที่สนับสนุนงานเลขานุการบริษัทให้เป็นไปตามกฎหมาย ระเบียบข้อบังคับต่างๆ
ตลอดจนรับผิดชอบดูแลงานด้านบรรษัทภิบาลเอสซีจี

ค่าตอบแทนกรรมการบริษัทและผู้บริหาร

เอสซีจีกำหนดค่าตอบแทนที่เหมาะสมแก่คณะกรรมการบริษัทและผู้บริหาร
โดยพิจารณาเปรียบเทียบกับการจ่ายค่าตอบแทนกรรมการของบริษัทชั้นนำในตลาดหลักทรัพย์ฯ
และในกลุ่มอุตสาหกรรมเดียวกัน ตลอดจนผลการดำเนินงานของเอสซีจี
และมีการเสนอขออนุมัติที่ประชุมผู้ถือหุ้น เพื่อจ่ายค่าตอบแทนให้แก่คณะกรรมการบริษัท
สำหรับค่าตอบแทนผู้บริหาร คณะกรรมการบริษัทจะเป็นผู้พิจารณาจากหน้าที่ความรับผิดชอบ
ผลการปฏิบัติงานของ แต่ละคนประกอบกับผลการดำเนินงานในแต่ละธุรกิจ

นอกจากค่าตอบแทนตามปกติแล้ว ที่ประชุมผู้ถือหุ้นของบริษัทเมื่อวันที่ 24 มีนาคม 2547
ได้มีมติอนุมัติให้บริษัทจ่ายโบนัสให้แก่กรรมการบริษัทไม่เกินร้อยละ 0.5
ของเงินปันผลที่มีการจ่ายให้แก่ผู้ถือหุ้น โดยให้คณะกรรมการเป็น
ผู้พิจารณากำหนดจำนวนเงินที่เหมาะสม และให้ไปพิจารณาแบ่งจ่ายกันเอง
โดยมีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไปจนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น
โดยการพิจารณาจ่ายโบนัสให้แก่กรรมการดังกล่าวเป็นไปในแนวทางเดียวกับการเติบโตของผลกำไรของบริษัท
เช่นเดียวกันกับการจ่ายโบนัสให้แก่ผู้บริหาร
บริษัทพิจารณาจ่ายโบนัสจากผลการดำเนินงานในแต่ละธุรกิจ
และผลการปฏิบัติงานของผู้บริหารเป็นรายบุคคล

สำหรับรายละเอียดเกี่ยวกับค่าตอบแทนกรรมการบริษัท
ในส่วนที่เป็นค่าตอบแทนรายเดือนและโบนัสซึ่งได้รับอนุมัติจากที่ประชุมผู้ถือหุ้น
รวมทั้งค่าตอบแทนในฐานะอนุกรรมการเฉพาะเรื่องของปี 2552
บริษัทได้เปิดเผยจำนวนเงินรวมเป็นรายบุคคลในหน้า 84 - 87

การประเมินผลการปฏิบัติงานและการพัฒนาความรู้

การประเมินผลการปฏิบัติงานของกรรมการ

ในปี 2552 ได้เพิ่มแบบประเมินการปฏิบัติงานของประธานกรรมการ
เพื่อให้กรรมการแต่ละท่านประเมินผลการปฏิบัติงานของประธานกรรมการ
เนื่องจากประธานกรรมการเป็นผู้มีบทบาทสำคัญอย่างยิ่งในการกำหนดนโยบายและกำกับดูแลกิจการ
รวมทั้งได้มีการปรับปรุงแบบประเมินผลการปฏิบัติงานของคณะกรรมการบริษัทที่ใช้อยู่ในปัจจุบันทั้ง 2
แบบ คือ กรรมการประเมินผลการปฏิบัติงานของคณะกรรมการทั้งคณะ (As a Whole)
และกรรมการประเมินผลการปฏิบัติงานของตนเอง (Self-assessment)
โดยจัดหมวดหมู่ของหัวข้อใหม่ เพิ่มเติมประเด็นที่ใช้ในการประเมินผล
เพื่อให้ครอบคลุมประเด็นมากขึ้น และตัดบางข้อที่เห็นว่ามีการปฏิบัติตามปกติที่ดีอยู่แล้ว
เพื่อให้มีจำนวนข้อไม่มากเกินไป ซึ่ง ผลการประเมินนั้นคณะกรรมการบริษัทได้วิเคราะห์
และหาข้อสรุปเพื่อกำหนดมาตรการในการปรับปรุงประสิทธิภาพการทำงานของคณะกรรมการต่อไป

เอสซีจีได้ปรับปรุงคู่มือกรรมการบริษัท ซึ่งรวบรวมสรุปกฎหมาย กฎเกณฑ์
ข้อบังคับที่เกี่ยวข้องกับกรรมการบริษัท
โดยปรับปรุงให้มีความเหมาะสมสอดคล้องกับกฎหมายและแนวปฏิบัติต่างๆ ในปัจจุบัน
และเพิ่มเติมรายละเอียดบางส่วนให้ชัดเจนมากยิ่งขึ้น เพื่อให้กรรมการรับทราบบทบาทหน้าที่
หลักการ และแนวปฏิบัติในตำแหน่งหน้าที่ของกรรมการทั้งหมด
ซึ่งแจกให้กับกรรมการบริษัททุกคนเพื่อเป็นข้อมูลเบื้องต้น

ในกรณีที่มีกรรมการที่ได้รับการเลือกตั้งรายใหม่
เอสซีจีได้กำหนดแนวปฏิบัติเกี่ยวกับการเตรียมความพร้อมในการปฏิบัติหน้าที่กรรมการบริษัท
(Director Induction Program)
เพื่อให้กรรมการที่เข้ารับตำแหน่งสามารถปฏิบัติหน้าที่ได้อย่างเร็วที่สุด
โดยมีเลขานุการบริษัทเป็นผู้ประสานงานในเรื่องต่างๆ 3 ด้าน ดังนี้

1.
รวบรวมข้อมูลที่จำเป็นเกี่ยวกับกรรมการเพื่อประโยชน์ในการตรวจสอบดูแลให้มีการปฏิบัติตามกฎหมายใน
เรื่องที่เกี่ยวข้องกับกรรมการ

2. จัดส่งข้อมูลที่สำคัญและจำเป็นในการปฏิบัติหน้าที่เกี่ยวกับกรรมการบริษัท เช่น ข้อบังคับบริษัท
คู่มือกรรมการ บริษัท คู่มือกรรมการบริษัทจดทะเบียน สรุปผลการดำเนินงาน เป็นต้น
เพื่อให้กรรมการมีข้อมูลอ้างอิงและ สามารถสืบค้นได้ในเบื้องต้น

3. จัดให้มีการพบปะหารือกับประธานกรรมการ กรรมการ ฝ่ายจัดการเอสซีจี
หรือผู้อำนวยการฝ่ายต่างๆ เพื่อ รับทราบ
และสอบถามข้อมูลเชิงลึกเกี่ยวกับการดำเนินธุรกิจของเอสซีจี

นอกจากนี้ เอสซีจียังสนับสนุนให้กรรมการบริษัท
และผู้บริหารระดับสูงเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
รวมทั้งพบปะแลกเปลี่ยนความคิดเห็นกับคณะกรรมการบริษัท และผู้บริหารระดับสูงขององค์กรต่างๆ
อยู่เสมอ ทั้งหลักสูตรที่จัดโดยหน่วยงานที่ดูแลการฝึกอบรมของเอสซีจี
และหลักสูตรที่จัดโดยหน่วยงานกำกับดูแลของรัฐ หรือองค์กรอิสระ เช่น
หลักสูตรกรรมการบริษัทของสถาบันกรรมการบริษัทไทยที่สำนักงาน ก.ล.ต.
กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ซึ่งได้แก่
Directors Certification Program (DCP), Directors Accreditation Program
(DAP), และ Audit Committee Program (ACP) ทั้งนี้
เพื่อนำความรู้และประสบการณ์มาพัฒนาองค์กรต่อไป

สำหรับด้านการสนับสนุนการปฏิบัติหน้าที่ของคณะกรรมการบริษัทนั้น
เอสซีจีมีเลขานุการคณะกรรมการและเลขานุการบริษัททำหน้าที่ประสานงานระหว่างกรรมการบริษัทและฝ่ายจัดการเอสซีจี
และมีสำนักงานเลขานุการบริษัท ทำหน้าที่ดูแลประสานงานด้านกฎหมาย กฎเกณฑ์ต่างๆ ที่เกี่ยวข้อง
รวมทั้งดูแลกิจกรรมการของคณะกรรมการบริษัท
การดำเนินการประสานงานให้มีการปฏิบัติตามมติคณะกรรมการบริษัท

การประเมินผลกรรมการผู้จัดการใหญ่และผู้บริหารระดับสูงของเอสซีจี

คณะกรรมการบริษัทร่วมกับคณะกรรมการพิจารณาผลตอบแทนเป็นผู้ประเมินผลการปฏิบัติงานของกรรมการผู้จัดการใหญ่
โดยพิจารณาจากผลการดำเนินงานทางธุรกิจของบริษัท
การดำเนินงานตามนโยบายที่ได้รับจากคณะกรรมการบริษัทประกอบกับสภาวการณ์เศรษฐกิจและสังคมโดยรวม
โดยคณะกรรมการพิจารณาผลตอบแทนจะนำข้อมูลที่ได้ไปใช้ในการพิจารณาค่าตอบแทนของกรรมการผู้จัดการใหญ่และผู้บริหารระดับสูงของเอสซีจี
เสนอต่อคณะกรรมการบริษัท โดยดูจากข้อมูลทั้งปีปัจจุบันและเปรียบเทียบข้อมูลย้อนหลัง
ในปัจจัยต่างๆ ดังนี้

1. ผลประกอบการของธุรกิจ โดยพิจารณาจากร้อยละของ EBITDA on Operating Assets
ซึ่งจะมีการตั้งเป้าหมาย เพื่อกำหนดค่าร้อยละของ EBITDA ของแต่ละธุรกิจในเอสซีจีทุกๆ ปี
เพื่อเป็นเกณฑ์ในการประเมินและ เปรียบเทียบ

2.
เปรียบเทียบผลประกอบการของธุรกิจกับอุตสาหกรรมเดียวกันทั้งตลาดภายในประเทศและระดับสากล

3. ความสามารถในการพัฒนาธุรกิจให้ดีขึ้น

นอกจากนั้น ได้นำผลการสำรวจความคิดเห็นของพนักงานระดับจัดการที่มีต่อกรรมการผู้จัดการใหญ่
และผู้บริหารระดับสูงของเอสซีจี มาใช้ประกอบการพิจารณาในคณะกรรมการพิจารณาผลตอบแทนด้วย

การสรรหากรรมการบริษัท

คณะกรรมการบรรษัทภิบาลและสรรหามีหน้าที่สรรหาบุคคลผู้ทรงคุณวุฒิเป็นกรรมการแทนกรรมการที่ครบกำหนดออกตามวาระหรือในกรณีอื่นๆ
เสนอต่อคณะกรรมการบริษัทเพื่อพิจารณาบุคคลที่จะได้รับการเสนอชื่อเข้ารับการเลือกตั้งจากที่ประชุมผู้ถือหุ้นต่อไป
โดยคณะกรรมการบรรษัทภิบาลและสรรหาคัดเลือกจากผู้ทรงคุณวุฒิและความเชี่ยวชาญจากหลากหลายอาชีพ
มีภาวะผู้นำ วิสัยทัศน์กว้างไกล เป็นผู้มีคุณธรรมและจริยธรรม
มีประวัติการทำงานโปร่งใสไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ

นอกจากนี้
คณะกรรมการบรรษัทภิบาลและสรรหาจะพิจารณาถึงคุณลักษณะเฉพาะบุคคลของผู้ที่จะคัดเลือกเพื่อเสนอชื่อเป็นกรรมการในด้านต่างๆ
คือ

- ความมีคุณธรรมและความรับผิดชอบ (Integrity and accountability)

- การตัดสินใจด้วยข้อมูลและเหตุผล (Informed judgment)

- ความมีวุฒิภาวะและความมั่นคง เป็นผู้รับฟังที่ดีและกล้าแสดงความคิดเห็นที่แตกต่างและเป็นอิสระ

- ยึดมั่นในการทำงานอย่างมีหลักการและมาตรฐานเยี่ยงมืออาชีพ

รวมทั้งพิจารณาความรู้ความชำนาญเฉพาะด้านที่จำเป็นต้องมีในคณะกรรมการ
เพื่อให้คณะกรรมการสามารถกำหนดกลยุทธ์ นโยบาย
และกำกับดูแลให้มีการปฏิบัติตามกลยุทธ์ได้อย่างมีประสิทธิผล

การควบคุมและการตรวจสอบภายใน

1. การควบคุมภายใน

ระบบการควบคุมภายในเป็นสิ่งจำเป็นที่สำคัญในการดำเนินธุรกิจ
เอสซีจีจึงได้ให้ความสำคัญกับระบบการควบคุมภายในมาตลอด
โดยได้พัฒนาระบบการควบคุมภายในให้ได้มาตรฐานสากลตามแนวทางของ The Committee of
Sponsoring Organization of the Treadway Commission (COSO)
ทั้งด้านสภาพแวดล้อมการควบคุม การประเมินความเสี่ยง กิจกรรมการควบคุม
ข้อมูลสารสนเทศและการสื่อสารในองค์กร และการติดตามและประเมินผล
มีโครงสร้างองค์กรที่เหมาะสมกับแผนธุรกิจ แบ่งแยกหน้าที่ความรับผิดชอบที่ชัดเจน
สรรหาและพัฒนาพนักงานอย่างต่อเนื่องและเหมาะสมกับสภาพธุรกิจที่เปลี่ยนแปลง
ส่งเสริมพนักงานทุกคนยึดมั่นตามหลักบรรษัทภิบาลและจรรยาบรรณเอสซีจี
และตระหนักถึงความสำคัญของการประเมินการบริหารความเสี่ยง
โดยปลูกฝังให้การบริหารความเสี่ยงเป็นความรับผิดชอบของพนักงานทุกคน
พัฒนาเป็นเครื่องมือในการเผยแพร่และสื่อสารภายในของธุรกิจเอสซีจีได้อย่างถูกต้องและทันกาลอย่างสม่ำเสมอ
โดยนำเทคโนโลยีสารสนเทศมาใช้ในการควบคุมภายในของกระบวนการต่างๆ
ตั้งแต่การรวบรวมข้อมูลสารสนเทศ ประมวลข้อมูลสารสนเทศ จัดเก็บข้อมูลสารสนเทศ
และนำเสนอข้อมูลสารสนเทศ
โดยใช้ระบบคอมพิวเตอร์ที่ทันสมัยและเหมาะสมกับการดำเนินธุรกิจในปัจจุบัน
รวมทั้งมุ่งเน้นการพัฒนาการประเมินการควบคุมภายในด้านการเงิน การดำเนินงาน
การปฏิบัติตามกฎหมายและกฎระเบียบที่เกี่ยวข้องให้มีประสิทธิภาพและประสิทธิผล
พร้อมทั้งผลักดันให้มีการปฏิบัติตามระบบควบคุมภายในอยู่อย่างต่อเนื่องและสม่ำเสมอ
เพื่อการพัฒนาอย่างยั่งยืน สำหรับปี 2552 สรุปสาระสำคัญได้ดังนี้

1.1 ข้อกำหนดระบบการควบคุมภายในและคู่มือการปฏิบัติงาน

เพื่อให้หน่วยงานและกิจการต่างๆ ในเอสซีจีซึ่งมีจำนวนมาก
ได้ใช้อ้างอิงในการปฏิบัติงานให้มีประสิทธิภาพ และประสิทธิผลอย่างเป็นมาตรฐานเดียวกัน
จึงได้จัดทำข้อกำหนดระบบการควบคุมภายใน (Internal Control Instruction)
ซึ่งกำหนดจุดควบคุมที่สำคัญของการควบคุมภายในครอบคลุมการปฏิบัติงานในทุกกิจกรรมที่สำคัญ
ในการดำเนินธุรกิจ อันจะเป็นการเสริมสร้างความมีประสิทธิภาพในการดำเนินธุรกิจอย่างรัดกุม
โดยการร่วมมือ ของหน่วยงานต่าง ๆ
ที่เกี่ยวข้องกันเพื่อให้เกิดการประสานงานในการรวบรวมและปรับปรุงคู่มือการปฏิบัติงาน
และนำไปใช้ในการปฏิบัติงานเพื่อบรรลุถึงเป้าหมายและแผนงานที่กำหนดไว้
รวมทั้งเพื่อให้เอสซีจีมีระบบกำกับ ดูแลกิจการที่มีประสิทธิภาพ โปร่งใส ตรวจสอบได้
ซึ่งจะช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย
ซึ่งสอดคล้องกับหลักการบรรษัทภิบาลที่กำหนดอย่างเหมาะสม นอกจากนั้น ในปี 2552
ยังมีการพัฒนาปรับปรุงคู่มือการปฏิบัติงานของหน่วยงานที่เกี่ยวข้องให้สอดคล้องกับข้อกำหนดการควบคุมภายใน
อย่างทันสมัย เหมาะสมกับสภาพการดำเนินธุรกิจในปัจจุบันและเป็นสากลยิ่งขึ้น

1.2 การรายงานระบบการควบคุมภายใน

ระบบการควบคุมภายในเป็นสิ่งจำเป็นที่เอสซีจีให้ความสำคัญมาโดยตลอด
นอกจากจะมีการกำหนดและ พัฒนาระบบการควบคุมภายในให้ได้มาตรฐานตาม COSO แล้ว
ยังกำหนดให้ผู้บริหารระดับสูงต้องรับผิดชอบ
โดยตรงต่อประสิทธิภาพและประสิทธิผลของระบบการควบคุมภายในขององค์กร
โดยเฉพาะอย่างยิ่งในความถูก ต้องตามมาตรฐานการบัญชี
เพื่อใช้ในการจัดทำรายงานทางการเงินและความเพียงพอของการเปิดเผยข้อมูลใน งบการเงิน
กล่าวคือ ผู้บริหารระดับสูงที่รับผิดชอบในด้านบัญชีการเงินจะจัดทำรายงานการประเมินการควบคุม
ภายในที่มีผลต่อรายงานทางการเงินของบริษัทเสนอต่อคณะกรรมการตรวจสอบปีละครั้ง โดยในปี
2552 ได้มี
การจัดทำรายงานการประเมินการควบคุมภายในที่มีผลต่อรายงานทางการเงินของบริษัทเสนอต่อคณะกรรมการ
ตรวจสอบแล้วเมื่อเดือนพฤศจิกายนที่ผ่านมา
ซึ่งได้มีการจัดทำและตรวจสอบติดตามประเมินผลการปฏิบัติงาน ตามระบบการควบคุมภายใน
ในส่วนที่เกี่ยวข้องกับความน่าเชื่อถือของข้อมูลทางการเงิน มีกระบวนการติดตามผล
ระบบประเมินการควบคุมตนเองของหน่วยงานต่างๆ ที่เกี่ยวข้องในธุรกิจอย่างต่อเนื่อง
และมีมาตรการป้องกันที่ นำมาใช้ในการแก้ไขจุดอ่อน ปัญหาหรืออุปสรรคที่ได้ตรวจพบในระหว่างปี
โดยมีการประเมินความเพียงพอและ
ประสิทธิผลของระบบการควบคุมภายในที่เป็นสาระสำคัญระดับหน่วยงานด้วย
โดยสำนักงานตรวจสอบได้เสนอ
รายงานผลการประเมินระบบการควบคุมภายในของแต่ละหน่วยงานตามแผนงานตรวจสอบประจำปีต่อ
คณะกรรมการตรวจสอบเป็นรายเดือน และเสนอที่ประชุมคณะกรรมการตรวจสอบเป็นรายไตรมาส

1.3 การควบคุมภายในตามแนวทาง TQM

เอสซีจีใช้แนวทางการบริหารงานคุณภาพโดยรวมทั่วทั้งองค์กร หรือ Total Quality
Management (TQM) มา เป็นระยะเวลานานต่อเนื่อง และใช้เสริมกับระบบการควบคุมภายใน
เพื่อให้ปฏิบัติงานได้อย่างรัดกุม ถูกระเบียบ และกฎหมาย
โดยยึดหลักของการตรวจสอบข้อมูลเชิงปริมาณและคุณภาพอย่างมีเหตุผล และพิสูจน์ได้ตาม
วิทยาศาสตร์ เพื่อพัฒนาคุณภาพงานให้ดีขึ้นอยู่เสมอ และมีเป้าหมายคือการสร้างคุณค่าให้ถูกใจลูกค้า
หรือมีลูกค้า เป็นศูนย์กลางของการทำงาน ดังนั้น การดำเนินงานตามหลัก TQM
จะอยู่ในรูปแบบของการเรียนรู้ที่จะมองปัญหา ในมุมมองที่แตกต่างไปจากเดิม
ด้วยการคิดนอกกรอบเพื่อหาวิธีการใหม่ๆ มาทดลองแก้ไขปัญหา หากไม่พบ
ปัญหาก็สามารถตั้งคำถามกับตนเองได้ตลอดเวลาว่าจะมีทางทำงานในวันพรุ่งนี้ให้ดีกว่าวันที่ได้อย่างไร
โดย สอดคล้องกับระบบการควบคุมภายในข้างต้นได้ และในปี 2552 นี้ได้เน้นให้หน่วยงานส่วนกลาง
(Corporate Function) ซึ่งเป็นหน่วยสนับสนุนและให้บริการกับกลุ่มธุรกิจต่างๆ นำหลักการ TQM
มาปรับใช้กับงานประจำ อย่างจริงจัง โดยมีระบบการควบคุมภายในที่เหมาะสมและต่อเนื่อง
โดยเริ่มจากมีลูกค้าเป็นศูนย์กลางของการ ทำงาน และมีการวางแผนกลยุทธ์ตามความต้องการลูกค้า
เพื่อให้ลูกค้าทั้งภายในและภายนอกได้ประโยชน์สูงสุด

1.4 การพัฒนาระบบอิเล็กทรอนิคส์ประเมินการควบคุมด้วยตนเอง (Electronics-Control
Self Assessment: eCSA)

เมื่อเริ่มต้นการประเมินการควบคุมภายในจะเป็นระบบ Manual ดังนั้น
เพื่อให้ผู้บังคับบัญชาสามารถที่จะมี
กลไกในการประเมินผลการปฏิบัติงานตามเป้าหมายและระเบียบข้อบังคับอย่างทันเวลา
จึงมีการพัฒนาระบบการ
ประเมินผลการการควบคุมด้วยตนเองเป็นคอมพิวเตอร์ที่ช่วยอำนวยความสะดวกในการติดตามผลได้อย่าง
น่าเชื่อถือและรวดเร็ว ซึ่งจะส่งผลให้เกิดการปรับปรุงกลยุทธ์ต่างๆ
เพื่อใช้แก้ไขปัญหาและอุปสรรคที่เกิดขึ้นได้ อย่างทันเวลา
โดยเริ่มพัฒนาจากกิจกรรมทางธุรกิจที่สำคัญ คือ การจัดหา การขายและการตลาด การบริหารสินค้า
คงเหลือ เป็นต้น

2. การตรวจสอบภายใน

คณะกรรมการตรวจสอบเป็นผู้กำกับดูแลการปฏิบัติงานของสำนักงานตรวจสอบภายในให้เกิดความเป็นอิสระ
เป็นธรรม มีระบบบรรษัทภิบาลและจรรยาบรรณที่ดี โดยการประเมินความเพียงพอ
และความมีประสิทธิภาพของระบบการควบคุมภายใน ความถูกต้องของงบการเงิน
การเปิดเผยข้อมูลอย่างเพียงพอ โปร่งใส
และการประเมินการบริหารความเสี่ยงของกิจกรรมทางธุรกิจต่างๆ ภายในองค์กร
รวมทั้งระบบงานสารสนเทศที่เชื่อถือได้
และมีผลสำคัญต่อการดำเนินงานเพื่อให้มีการปฏิบัติที่สอดคล้องกับนโยบายและสภาพธุรกิจที่มีการเปลี่ยนแปลงอยู่ตลอดเวลา
โดยมีวัตถุประสงค์เพื่อให้ผู้ปฏิบัติงานทุกระดับขององค์กรสามารถปฏิบัติหน้าที่ของตนได้อย่างมีประสิทธิภาพและ
ประสิทธิผลตามหลักการการกำกับดูแลกิจการที่ดี สรุปได้ดังนี้

2.1 การกำหนดแผนงานตรวจสอบระยะปานกลางและแผนงานประจำปี

ในการปฏิบัติงานตรวจสอบในปี 2552 ได้มีการทบทวนแผนงานระยะปานกลางโดยมีวิสัยทัศน์ คือ
“ตรวจสอบเชิงป้องกัน อย่างสร้างสรรค์ทันเหตุการณ์ ยึดมั่นจรรยาบรรณและบรรษัทภิบาล
มุ่งมั่นสู่การพัฒนาที่ ยั่งยืน” และนำพันธกิจมาจัดทำแผนประจำปี ได้แก่
การส่งเสริมและพัฒนากระบวนการตรวจสอบเชิงป้องกันอย่าง สร้างสรรค์ด้วยเทคโนโลยีที่ทันสมัย
และสื่อสารผลการตรวจสอบให้เป็นกรณีศึกษากับผู้เกี่ยวข้อง การให้
คำปรึกษาอย่างเป็นอิสระและเที่ยงธรรม โดยมุ่งเน้นการมีส่วนร่วมจากทุกคน
เพื่อให้เกิดประโยชน์และเพิ่มคุณค่า แก่องค์กร ยึดถือจรรยาบรรณตรวจสอบอย่างเคร่งครัด
พัฒนาองค์ความรู้ ทักษะ และเพิ่มคุณภาพในการตรวจสอบ
อย่างต่อเนื่องตามสภาพแวดล้อมและเทคโนโลยีที่เปลี่ยนแปลง
การส่งเสริมพนักงานให้ได้ทุนการศึกษาด้านการ ตรวจสอบภายใน
และส่งเสริมให้ผู้ตรวจสอบเข้าสอบรับวุฒิบัตรตามวิชาชีพตรวจสอบภายในตามมาตรฐานสากล
รวมทั้งมีการประเมินผล และความเห็นในการพัฒนางานตรวจของหน่วยงานที่รับการตรวจด้วย
นอกจากนี้ ยังได้ ปรับปรุงกลยุทธ์ให้สอดคล้องกับวิสัยทัศน์ พันธกิจ
และสภาพแวดล้อมในการดำเนินธุรกิจของเอสซีจี โดยเน้น การสร้างคุณค่าในเชิงรุก
ก่อให้เกิดประโยชน์กับกลุ่มธุรกิจ วางแผนการตรวจสอบให้ทันเหตุการณ์ และสื่อสาร
แนวทางป้องกันอย่างทันเวลา

2.2 การกำหนดดัชนีชี้วัดผลการผลการตรวจสอบ (Key Performance Indicators - KPI)

ในปี 2552 ได้กำหนดดัชนีชี้วัดผลการตรวจสอบ (KPI)
และปรับปรุงตัวชี้วัดผลการดำเนินงานเพื่อให้ สอดคล้องกับวิสัยทัศน์ กลยุทธ์ พันธกิจ
และการเปลี่ยนแปลงวิธีการดำเนินธุรกิจเฉพาะที่มีการปรับปรุงงานอัน
เป็นการเพิ่มประสิทธิภาพและประสิทธิผลในการวัดผลการปฏิบัติงานตรวจสอบ
โดยมีจุดมุ่งหมายพัฒนาการ ตรวจสอบให้สอดคล้องกับการเปลี่ยนแปลง
และติดตามผลการปฏิบัติงานในทุกระดับเพื่อพัฒนาศักยภาพ
ผู้ตรวจสอบภายในให้มีการปฏิบัติงานที่ได้มาตรฐานสากล
รวมทั้งได้เริ่มนำแบบประเมินผลความสามารถในการ ปฏิบัติงานตรวจสอบ (Competency)
มาใช้ในการประเมินผลและพัฒนาผู้ตรวจสอบทุกระดับเพื่อเพิ่ม
ความสามารถที่จำเป็นต่อความสำเร็จของการปฏิบัติงานตรวจสอบเพื่อพัฒนาผู้ตรวจสอบและงานตรวจสอบที่มี
คุณภาพมากขึ้น โดยผู้ตรวจสอบจะต้องเรียนรู้ในเรื่องความรู้ ทักษะ และพฤติกรรมเพิ่มขึ้น
เพื่อมุ่งสู่การเป็น ผู้ตรวจสอบที่ได้มาตรฐานสากลและได้รับวุฒิบัตรจากสถาบันต่างๆ

2.3 การพัฒนาระบบงานตรวจสอบด้านคอมพิวเตอร์

ในปี 2552 ได้มีการพัฒนาเว็บไซต์เพื่อเป็นช่องทางในการสื่อสาร ให้ความรู้
คำปรึกษาเกี่ยวกับระบบการ ควบคุมภายใน การบริหารความเสี่ยง
การประเมินการควบคุมด้วยตนเอง อำนาจดำเนินการ และการปฏิบัติงานที่ ถูกต้อง
ซึ่งส่งผลให้ข้อผิดพลาดลดลง และได้รับการจัดการอย่างทันเวลา
การตรวจสอบทำได้อย่างมีประสิทธิภาพ และใช้กำลังพลน้อยลง และได้จัดทำคู่มือปฏิบัติงาน
เรื่องการประเมินผลการควบคุมด้วยตนเองด้านไอที สำหรับ กิจการนำไปใช้
เพื่อให้ได้ระบบงานสารสนเทศที่เชื่อถือได้ มีระบบควบคุมที่ดี มีความปลอดภัย และเป็นไปตาม
e-Policy ของเอสซีจี โดยจัดหาเครื่องมือที่ช่วยในการตรวจสอบ
รวมทั้งระบบการจัดเก็บที่มีประสิทธิภาพ เพื่อใช้
เป็นแหล่งเรียนรู้และพัฒนาผู้ตรวจสอบโดยพัฒนาแนวทางในการตรวจสอบระบบงานคอมพิวเตอร์สำหรับ
ผู้ตรวจสอบนำไปใช้ในการตรวจสอบระบบงาน
ในเรื่องการให้บริการระบบเทคโนโลยีสารสนเทศให้แก่บริษัท ในเอสซีจี และระบบงาน Web
Application

2.4 การพัฒนาระบบการให้คำปรึกษาผ่านทางเว็บไซต์

ปัญหาที่พบในการตรวจสอบประการหนึ่ง คือ
ผู้กระทำผิดไม่ได้มีเจตนาหรือไม่รู้ว่าระเบียบเป็นอย่างไร ดังนั้น
จึงมีการพัฒนาระบบให้คำปรึกษาผ่านทางเว็บไซต์เป็นช่องทางให้ผู้ปฏิบัติงานสอบถามข้อสงสัยเกี่ยวกับระเบียบ
ข้อบังคับ การควบคุมภายใน อำนาจดำเนินการ เป็นต้น โดยได้รับคำปรึกษาที่ทันเวลา
สามารถนำไปปฏิบัติได้
อย่างถูกต้องตั้งแต่แรกซึ่งสอดคล้องกับแนวทางการตรวจสอบเชิงป้องกันและลดข้อผิดพลาด
ก่อเกิดประโยชน์กับ หน่วยงานต่าง ๆ เป็นอย่างมาก กล่าวคือ
ช่วยลดจุดอ่อนและข้อบกพร่องที่เคยมีได้เป็นจำนวนมาก และได้มีการ
รวบรวมจัดหมวดหมู่คำถามเพื่อให้พนักงานได้ศึกษาและสื่อสารให้ผู้ปฏิบัติงานในระดับต่างๆ
โดยการชี้แจงให้ ทราบ อันเป็นการเสริมสร้างแนวทางการตรวจสอบในเชิงป้องกันอย่างได้ผลดีมาก

 (5) การดูแลเรื่องการใช้ข้อมูลภายใน (หน้า 90 - 91)

(6) บุคลากร

ด้วยรากฐานอันมั่นคงที่ต่อเนื่องมายาวนานกว่า 9 ทศวรรษ เอสซีจี หนึ่งในองค์กรชั้นนำของประเทศ
ได้มอบผลตอบแทนที่ดีให้แก่ผู้ถือหุ้นอย่างต่อเนื่อง
โดยเอสซีจีได้กำหนดกลยุทธ์หลักอันจะนำพาธุรกิจไปสู่ความสำเร็จในอีก 5 ปีข้างหน้า คือ
การเป็นผู้นำในตลาดในภูมิภาคอาเซียน และ การพัฒนาสินค้าและบริการที่สร้างมูลค่าเพิ่มแก่เอสซีจี

ในปี 2552 ที่ผ่านมา ทั่วโลกต่างเชิญภาวะวิกฤตเศรษฐกิจ
เอสซีจีได้รับมือกับภาวะดังกล่าวโดยนำกลยุทธ์หลัก 4 ประการมาใช้ อันประกอบด้วย

1. บริหารสภาพคล่องและเงินทุนหมุนเวียน

2. พัฒนาสินค้าและบริการที่มีมูลค่าเพิ่มอย่างต่อเนื่อง

3. เพิ่มประสิทภาพการดำเนินงาน และการลดต้นทุนด้านต่างๆ

4. เตรียมสร้างความแข็งแกร่งของฐานตลาดในประเทศ และขยายฐานตลาดต่างประเทศที่มีคุณภาพ

สำหรับด้านทรัพยากรบุคคล เอสซีจีถือว่าเป็นปัจจัยสำคัญที่จะมีผลต่อการบรรลุความสำเร็จข้างต้น
ด้วยเหตุนี้
เอสซีจีจึงปรับปรุงระบบบริหารทรัพยากรบุคคลให้สอดคล้องกับกลยุทธ์ทางธุรกิจอย่างต่อเนื่อง
โดยกำหนดยุทธศาสตร์การพัฒนาทรัพยากรมนุษย์ใน 5 ปีข้างหน้า ดังต่อไปนี้

  1. การเตรียมความพร้อมทรัพยากรบุคคลเพื่อรองรับการขยายธุรกิจในอนาคต

1.  การเตรียมกำลังพลเพื่อรองรับการขยายงาน

  นอกเหนือจากเรื่องความพร้อมในด้านกำลังพลของพนักงานที่จะไปปฏิบัติงานต่างประเทศ
  (Expatriate) และการสรรหาพนักงานท้องถิ่น (Local Staff)
  เพื่อรองรับการขยายตัวทางธุรกิจในต่างประเทศแล้วเอสซีจียังสร้าง SCG Brand
  ให้เป็นที่รู้จักในฐานะ Employer of Choice มีการทำ Campus Recruitment
  ในสถานศึกษาชั้นนำ มอบทุนการศึกษากับนักศึกษา
  และพนักงานท้องถิ่นตั้งแต่ระดับปริญญาตรีถึงปริญญาเอก
  รวมถึงการสร้างความสัมพันธ์อันดีกับภาครัฐ เอกชน ชุมชน
  และบริษัทชั้นนำในประเทศที่เอสซีจีไปลงทุน ยิ่งไปกว่านั้นในทุกไตรมาส เอสซีจีจะจัดประชุมคณะ
  SCG Coordinator ของแต่ละประเทศ
  โดยมีวัตถุประสงค์เพื่อให้การบริหารงานบุคคลในแต่ละประเทศสอดคล้องกับนโยบายของเอสซีจี
  และเป็นช่องทางในการแลกเปลี่ยนข้อมูลทั้งด้านธุรกิจและคนเพื่อประโยชน์ในการดูแลพนักงานท้องถิ่น
  และพนักงานที่ไปปฏิบัติงานต่างประเทศต่อไป

2.  การพัฒนาความสามารถพนักงาน

  เอสซีจีมุ่งส่งเสริมให้เกิดบรรยากาศที่เอื้อให้พนักงานมีความกระตือรือร้น ใฝ่เรียนรู้
  และเกิดการเรียนรู้ทั้งจากหลักสูตรฝึกอบรม กิจกรรมการแบ่งปันความรู้ การจัดการองค์ความรู้
  และการเรียนรู้จากประสบการณ์ในการลงมือปฏิบัติ
  ทำให้พนักงานเป็นผู้มีทัศนคติและพฤติกรรมที่เหมาะสมตามค่านิยมหลักขององค์กร มีความรู้ ทักษะ
  และโลกทัศน์ที่กว้างไกล สามารถตอบสนองความต้องการของลูกค้าได้อย่างรวดเร็ว
  หลักสูตรพื้นฐานทางด้านธุรกิจอย่าง Abridged Business Concept (ABC), Business
  Concept Development (BCD), Management Development Program (MDP),
  Executive Development Program (EDP) และ Advanced Management Program
  (AMP) ได้นำมาพัฒนาพนักงานในแต่ละระดับอย่างต่อเนื่อง ยิ่งไปกว่านั้น
  เอสซีจียังมุ่งเน้นการพัฒนาพนักงานทุกระดับตาม Competency โดยออกแบบ Training
  Roadmap ที่สามารถสร้างความรู้ ทักษะ และ การทำงานทั้งด้าน Technical และ
  Management

  และเพื่อเป็นการรองรับการขยายการลงทุนในต่างประทศ
  เอสซีจีได้เสริมสร้างความสามารถของพนักงานในการทำงานในต่างประเทศ
  หรือทำงานร่วมกับพนักงานชาวต่างชาติ โดยการให้ความรู้ด้านภาษา วัฒนธรรม
  และแนวปฏิบัติในการดำเนินธุรกิจในแต่ละประเทศ เช่น จัดหลักสูตร Cross-Cultural
  Development Program และ Business Practice Program นอกจากนั้นยังพัฒนาหลักสูตร
  SCG Orientation International Program
  สำหรับพนักงานท้องถิ่นเพื่อให้เข้าใจวิถีแห่งการดำเนินธุรกิจของ SCG
  รวมทั้งสร้างความภาคภูมิใจในเอสซีจีและสร้าง Network ในการทำงาน
  และสำหรับพนักงานจัดการระดับสูง
  เอสซีจีได้กำหนดเป็นนโยบายว่าพนักงานควรมีประสบการณ์การทำงานในต่างประเทศด้วย

3.  การปรับปรุงระบบบริหารงานบุคคลเพื่อสนับสนุนการปฏิบัติงานในต่างประเทศ

  บริษัทใหม่ที่ตั้งขึ้นในต่างประเทศจำเป็นต้องมีระบบบริหารงานบุคคลที่ดี
  มีมาตรฐานในระดับเดียวกับ เอสซีจีและมีความเหมาะสมกับท้องถิ่น ด้วยเหตุนี้เอสซีจี ได้
  Implement ซอฟท์แวร์ระบบบริหารงานบุคคล “e-HR” ในบริษัทต่างๆ
  ที่เอสซีจีไปลงทุนในต่างประเทศ เอสซีจีนำ Best Practices ต่างๆ เช่นโครงการ SCG
  Career Camp, การดูแลพนักงานด้วยระบบคณะกรรมการบุคคล การพัฒนาพนักงาน TQM, TPM,
  Safety ไปประยุกต์ใช้กับธุรกิจในต่างประเทศ เพื่อแสดงให้เห็นว่าเอสซีจีมุ่งการลงทุนระยะยาว
  ยั่งยืนและเพิ่มประสิทธิภาพในการทำงาน
  รวมทั้งการเปิดโอกาสให้พนักงานท้องถิ่นมีโอกาสเติบโตในหน้าที่การงานอย่างทัดเทียมกันทั้งเอสซีจี
  นอกจากนี้ยังได้จัดทำ SCG HR System Platform อันเป็นเสมือนแนวทางการนำระบบ HR
  ของเอสซีจีไปใช้ในประเทศต่างๆ อย่างมีประสิทธิภาพมากขึ้น

  2. สร้างวัฒนธรรมใหม่เพื่อกระตุ้นให้เกิดองค์กรแห่งนวัตกรรม

  2.1 การปรับเปลี่ยนวัฒนธรรมองค์กรให้เป็นองค์กรแห่งนวัตกรรม

  เอสซีจีได้จัดกิจกรรมต่างๆ ขึ้นมาเพื่อสนับสนุน
  และปรับเปลี่ยนวัฒนธรรมในการทำงานเพื่อให้เอสซีจี
  ได้รับการยอมรับในฐานะเป็นองค์กรแห่งนวัตกรรมร่วมกับการปรับเปลี่ยนพฤติกรรมการทำงานของพนักงานด้วย
  โดยพนักงานจะยึดมั่นในอุดมการณ์ 4 และจรรยาบรรณ (SCG Code of Conduct)
  เป็นแนวทางการปฏิบัติงาน มีวิธีคิด วิธีทำงานที่กล้าพูด กล้าแสดงความคิด เปิดใจรับฟัง (Open)
  และพร้อมปรับตัวเพื่อสิ่งที่ดีกว่าเสมอ (Challenge) เพื่อสร้างความเป็น Innovative
  Workplace ให้เกิดขึ้นรวมทั้งกิจกรรมส่งเสริมอื่นๆเช่น จัดกิจกรรมประกวด Inno Award,
  Inno Idea Tank, Book Brief, Eager to Learn เป็นต้น
  เอสซีจียังเล็งเห็นถึงความสำคัญของการเพิ่มจำนวนนักวิจัย (Researcher)
  ภายในองค์กรในในสาขาที่สอดคล้องกับทิศทางธุรกิจ เพื่อให้เป็น Critical Mass
  ที่จะช่วยผลักดันนโยบายนวัตกรรมให้เห็นผลอย่างรวดเร็ว

2.  การพัฒนาความสามารถของพนักงานที่สนับสนุนวัฒนธรรมนวัตกรรม

  เพื่อพัฒนา Competency ของพนักงานที่สนับสนุนวัฒนธรรมนวัตกรรม
  เอสซีจีได้จัดโปรแกรมพัฒนาพนักงานในแต่ระดับ เช่น Thinking Skills for Innovation,
  Coaching for Innovation, Leadership Development Program และ Inno
  Executive Coaching ในขณะเดียวกัน ได้พัฒนา SCG Inno Facilitators
  ในทุกธุรกิจเพื่อให้เป็นผู้ผลักดัน และสนับสนุนให้เกิดวัฒนธรรมนวัตกรรมภายในองค์กร

3.  การปรับปรุงระบบการบริหารงานบุคคลเพื่อสนับสนุนวัฒนธรรมนวัตกรรม

  ระบบการบริหารงานบุคคลเป็นเครื่องมือสำคัญตัวหนึ่งที่ช่วยผลักดันให้นวัตกรรมให้บรรลุผล
  และมีความยั่งยืน ระบบการบริหารงานบุคคลที่สนับสนุนนโยบายข้างต้น มีดังนี้

  - การปรับปรุง Recruitment Process โดยพัฒนาระบบสมัครงานภายใน และการโยกย้าย
  เพื่อให้ พนักงานสามารถวาง Career ของตนเองได้จากระบบ SCG Career Click

  - การทบทวนระบบการบริหารผลการปฏิบัติงาน (Performance Management System)
  เพื่อสามารถ จูงใจพนักงาน และทีมงาน ทั้งในด้านผลลัพธ์ และวิธีการทำงานที่ผลักดันให้เกิด
  Innovation ได้ สำเร็จ

  - การกำหนดการบริหารค่าจ้างและ career development สำหรับ Researcher และ
  Specialist ใน
  ธุรกิจต่างๆ

  - การดูแลพนักงานให้มีสุขภาพแข็งแรงทั้งกายและใจ โดยการจัดกิจกรรมเพื่อดูแลสุขภาพแบบ
  องค์รวม (Holistic Health Program) รวมทั้งปรับปรุงระบบสวัสดิการเพื่อสร้าง
  Employee Engagement อันจะนำไปสู่การร่วมมือร่วมใจกันสร้างวัฒนธรรมนวัตกรรมต่อไป

  - การร่วมมือกับสถาบันการศึกษาภายนอกเพื่อการวิจัยและพัฒนา เช่น สถาบัน AIT, จุฬาลงกรณ์
  มหาวิทยาลัย รวมทั้งการพัฒนาทักษะพนักงาน Technician ด้านเทคโนโลยีเครื่องกล ร่วมกับ
  สถาบันเทคโนโลยีพระจอมเกล้าพระนครเหนือ (สพจ.) และ โครงการ Model School -
  โครงการ
  ต้นแบบการผลิตช่างเทคนิคเพื่ออุตสากรรม ร่วมกับคณะกรรมการอาชีวศึกษา เพื่อรองรับการ
  พัฒนา และปรับปรุงเทคโนโลยีของเอสซีจีในอนาคต

เอสซีจีเชื่อมั่นว่าความมุ่งมั่นในการพัฒนาทรัพยากรบุคคลให้มีความรู้ ความสามารถ และคุณธรรม
จะทำให้เอสซีจีสามารถบรรลุถึงความเป็นองค์กรแห่งนวัตกรรมในระดับสากล
และพร้อมที่เอสซีจีสามารถเติบโตได้อย่างยั่งยืนทั้งภายในประเทศ และในภูมิภาคอาเซียนสืบไป

ณ สิ้นปี 2552 บริษัทปูนซิเมนต์ไทย จำกัด (มหาชน) มีจำนวนพนักงาน 459 คน คิดเป็นค่าตอบแทน
615 ล้านบาท ในขณะที่มีจำนวนพนักงานรวมทั้งเอสซีจี 28,515 คน และคิดเป็นค่าตอบแทน
17,165 ล้านบาท (ซึ่งค่าตอบแทนประกอบด้วย เงินเดือน โบนัส เงินกองทุนสำรองเลี้ยงชีพ
และสวัสดิการ)

รายละเอียดจำนวนพนักงานแยกตามกลุ่มธุรกิจของเอสซีจี

ณ วันที่ 31 ธันวาคม 2552

  ---------------------------------------------- ------------------------
  บริษัท / กลุ่มธุรกิจ                                 จำนวนพนักงาน (คน)

                                                 2552

  บริษัทปูนซิเมนต์ไทย จำกัด (มหาชน)                    459

  เอสซีจี เคมิคอลส์                                  4,461

  เอสซีจี เปเปอร์                                   7,619

  เอสซีจี ซิเมนต์                                    4,913

  เอสซีจี ผลิตภัณฑ์ก่อสร้าง                             8,664

  เอสซีจี ดิสทริบิวชั่น                                 1,573

  อื่นๆ                                            826

  รวม                                            28,515
  ---------------------------------------------- ------------------------